ועדת הכספים, כנסת 25, פרוטוקול מספר 7, 2022-12-06 00:00

משה גפני: בוקר טוב

משה גפני:  אני מתכבד לפתוח את ישיבת ועדת הכספים

משה גפני:  אנחנו דנים בשינויים בתקציב

משה גפני:  נדון גם בשינויים בתקציב של רשות הדואר, מה שסיכמנו אתמול, שיופץ כל החומר בעניין הזה

משה גפני:  החברים קיבלו את הפירוט? הוא הגיע אתמול ב-21:30

טמיר כהן: הוא נשלח לכל חברי הוועדה

משה גפני: ינון, מה אתך?     

ינון אזולאי: למען האמת לא ראיתי את הכול

ינון אזולאי:  אני מקווה שבאמת הכול נמצא

ינון אזולאי:  הכול הגיע, כל מה שביקשנו? אני צריך לעבור על החומר ולראות

ינון אזולאי:  אתה רוצה עכשיו להתחיל לדון בזה?     

משה גפני: אני רוצה לדון בזה, כן, אבל אם לא הגיע הכול אז אפשר לדון בזה בעוד חצי שעה, בעוד שעה

אימאן ח'טיב יאסין: אולי בסוף הישיבה, שנספיק לראות

אימאן ח'טיב יאסין:  בלילה לא ראיתי את זה

משה גפני: בסדר, אנחנו נקיים את הדיון בעניין הזה בעוד שעה

ינון אזולאי: מתווה ההפרטה הגיע?     

משה גפני: את מתווה ההפרטה שלחתם?     

ינון אזולאי: והקריטריונים לסגירת סניפים?     

מישאל וקנין: כן, העברנו

ינון אזולאי: מתי העברתם את זה?     

מישאל וקנין: העברנו את הכול ביחד אתמול בערב, הכי מהר שהספקנו

משה גפני: את מתווה ההפרטה שלחתם?     

מישאל וקנין: כן

טמיר כהן: הפצנו את זה בסביבות 10 או 11 בלילה

מישאל וקנין: העברנו את כל החומרים ביחד בשני מיילים וכנראה אתמול בערב הופץ לחברי הוועדה רק אחד מן המיילים

טמיר כהן: הופצו שניהם

טמיר כהן:  אל תדבר בשם הוועדה

טמיר כהן:  הופצו לחברים שני הקבצים

מישאל וקנין: אני מתנצל

משה גפני: בקשה מס' 42-005: מענקי בינוי ושיכון – מענקים לסבסוד ריבית

יפתח עשהאל: מדובר על העברה של 18,232,000 ש"ח בסעיף 42, משנת 2021 לשנת 2022, העברת עודפים, בחלוקה לתוכניות

יפתח עשהאל:      לתוכנית 42-0101 מועברים 641,000 ש"ח, לתוכנית 42-0103 מועברים 122,000 ש"ח, לתוכנית 42-0201 מועברים 15,793,000 ש"ח, ולתוכנית 42-0301 מועברים 1,676,000 ש"ח

משה גפני: יש שאלות? זה המשך של הפעמים הקודמות של משרד השיכון, של סבסוד המענקים

ינון אזולאי: אני רואה שיש כאן גם כספים קואליציוניים

ינון אזולאי:  מה זה הכספים הקואליציוניים בתוכנית 42-005? של מי הכספים הקואליציוניים? על מה זה?     

יפתח עשהאל: כספים קואליציוניים – החלטת ממשלה מס' 289, של יישום הסכמים קואליציוניים

ינון אזולאי: אם אני לא טועה, עכשיו אני נזכר, עיכבנו את זה, ביקשנו אז לגבי הקשישים לדעת אם אפשר לבדוק למי זה מופנה

ינון אזולאי:  היה פה עדיין מיכאל ביטון

ינון אזולאי:  ביקשנו לחזור עם איזשהם שיעורי בית

יוסי שבת: אתייחס

יוסי שבת:  אני מאגף התקציבים במשרד הבינוי והשיכון

יוסי שבת:  העברנו לוועדה בעקבות הדיון בשבוע שעבר תשובה

יוסי שבת:  אמרנו שזה לפי החלטת הממשלה

יוסי שבת:  בדקתי את זה גם עם הלשכה המשפטית

יוסי שבת:  המטרה היא להשוות את הסיוע בשכר דירה שמקבלים העולים שממתינים לדיור הציבורי לזה שמקבלים ותיקים שממתינים לדיור ציבורי

משה גפני: שאלנו האם זה קבוצה מוגדרת

יוסי שבת: כן, קבוצה מוגדרת של קשישים שממתינים לדיור ציבורי, שמשווים להם את שכר הדירה

יוסי שבת:  הם קיבלו הרבה פחות והעלו את שכר הדירה שלהם

משה גפני: למה זה כסף קואליציוני?     

יוסי שבת: כי זה לא היה במסגרת אז

משה גפני: למה?     

יוסי שבת: לפני כן הם קיבלו פחות

יוסי שבת:  לפני שהיה את הסיכום הקואליציוני קשישים עולים קיבלו פחות מוותיקים שממתינים לדיור ציבורי

יוסי שבת:  שתי הקבוצות המתינו לדיור ציבורי

ינון אזולאי: אשאל באופן יותר מפורט: האם זה אותם קשישים שמגיעים בטיסות מיוחדות או שזה עולים מכל מיני אזורים בעולם?     

יוסי שבת: מה זה טיסות מיוחדות? זה של משרד הקליטה

יוסי שבת:  זה לא אנשים שהגיעו עכשיו מאוקראינה

ינון אזולאי: אנחנו יודעים שזה לא מעכשיו

ינון אזולאי:  למשל כמה עולי צרפת נמצאים בתוך זה? האם גם הם זכאים לזה? כי אנחנו יודעים את הבירוקרטיה שיש לעולי צרפת, שבסופו של דבר הם לא זוכים לזה

ינון אזולאי:  פשוט זה עלה פה ואנחנו רוצים לעזור לאותם קשישים, רוצים לעזור לכל העולים

ינון אזולאי:  חשובה העלייה לכאן

ינון אזולאי:  ביקשנו לדעת אם זה לכולם

ינון אזולאי:  האם זו החלטת ממשלה שהייתה מיוחדת לאוכלוסייה מסוימת? זו אוכלוסייה מבורכת, אנחנו חס ושלום לא באים נגד שום אוכלוסייה, שכולם יבואו וברוכים הבאים, אבל יש אוכלוסיות, של עולי צרפת למשל, שאנחנו יודעים שמדירים אותן ואנחנו יודעים שיש איתן בעיה, ולגבי העולים מאתיופיה אנחנו יודעים שגם איתם יש בעיה והם לא מקבלים ופתאום הם נמצאים מאחור

ינון אזולאי:  אז שאלנו האם החלטת הממשלה הזאת מכוונת למשהו מסוים, כי זה כסף קואליציוני

ינון אזולאי:  של מי זה, של ישראל ביתנו?     

יוסי שבת: לא, של אלקין

ינון אזולאי: זה אותו דבר, בסדר

ינון אזולאי:  השאלה שלנו הייתה אם זה לא מופנה למשהו מסוים והאם גם האחרים נהנו מזה

ינון אזולאי:  אם כן אז רק תנו לנו נתונים, למשל כמה עולי צרפת נהנו מן הדבר הזה וכמה עולים מאתיופיה נהנו מן הדבר הזה

משה גפני: תודה

משה גפני:  חבר הכנסת שלמה קרעי

שלמה קרעי: תודה, אדוני היושב-ראש

שלמה קרעי:  ברשותך, אני רוצה בשמי ובשם היועצים שלי, אלעד ואחרים, ואני מניח שגם בשם רבים מעובדי הכנסת, להביע צער על פטירתה של לאה ורון, מנהלת ועדת הכלכלה

שלמה קרעי:  היא הייתה עם לב פתוח ונפש חפצה

שלמה קרעי:  זכיתי להיות בחלק מן הדיונים בוועדת הכלכלה ביחד איתה

שלמה קרעי:  אני מביע כאן השתתפות בצער המשפחה

ינון אזולאי: כולנו מצטרפים

משה גפני: אנחנו משתתפים בצער המשפחה ביחד אתכם

שלמה קרעי: יש שני דברים בנושא הבינוי והשיכון

שלמה קרעי:  הדבר הראשון הוא ההלוואות המסובסדות, התקציבים שעוברים לבנקים

שלמה קרעי:  דיברנו על כך כמה פעמים, שהבנקים למעשה גובים ריבית כפולה, שהם גם מקבלים מן המדינה את החלק בהשתתפות בריבית והם גם משקללים את הריבית הנמוכה בתוך הסל

שלמה קרעי:  כלומר אם אתה לוקח את החלק של הזכאות אתה מקבל ריבית גבוהה יותר ביתר התמהיל

שלמה קרעי:  אם אתה לא לוקח את הזכאות הריבית ביתר התמהיל נמוכה יותר

שלמה קרעי:  זה מוכח ונבדק

שלמה קרעי:  עד היום כל אימת שאנחנו מעלים את הנושא, גם כאן וגם בוועדת הכלכלה, אומרים: אנחנו מודעים לזה, בודקים את זה, אסור להם לעשות כך, אבל עדיין המדינה מעבירה מאות מיליוני שקלים בשנה לבנקים, כסף מיותר

שלמה קרעי:  הציבור מממן את הבנקים

שלמה קרעי:  כמה הרוויחו בתשעת החודשים האחרונים? 17 מיליארד שקל רווח נקי

שלמה קרעי:  הכסף הזה הולך להוסיף עוד כמה מאות מיליונים ברווחי הבנקים, שלא בצדק

משה גפני: בנוגע להעברה הזאת?     

שלמה קרעי: הנה, תוכנית מס' 42-0103, 122,000 ש"ח

שלמה קרעי:  התוכנית מתקצבת את תוכנית הסיוע בהלוואות מסובסדות בהתאם לחוק הלוואות בדיור

שלמה קרעי:  זה קשור לבנקים

שלמה קרעי:  הדבר הזה נמשך ונמשך ולא מתקנים אותו

שלמה קרעי:  זה כסף שיורד לטמיון

שלמה קרעי:  הבנקים גובים פעמיים ריבית, גם מן המדינה וגם בסופו של דבר מאלה שמקבלים את ההלוואות

משה גפני: אפשר לקבל תשובה על השאלה הזאת?     

יוסי שבת: יש פה 122,000 ש"ח

יוסי שבת:  אנחנו לא מדברים פה על סכום עתק

שלמה קרעי: לא משנה, אבל תענה תשובה לגופו של עניין

יוסי שבת: אסביר

יוסי שבת:  משרד הבינוי והשיכון מתוך תקציב הסיוע של יותר מ-3 מיליארד, אנחנו מדברים על פחות מ-100 מיליון שזה עמלות לבנקים, זה עמלות רק בשל הפרשי ריבית ובשל סבסוד

שלמה קרעי: לא 100 מיליון

שלמה קרעי:  100 מיליון זה הרבה כסף

משה גפני: שואל חבר הכנסת קרעי לגבי התוכנית עצמה, לא לגבי ההעברה הזאת

משה גפני:  ההעברה הזאת היא באמת כסף קטן יחסית לעומת התוכנית הגדולה, אבל הוא שואל על התוכנית

יוסי שבת: בתוכנית הגדולה יש אדם שהוא זכאי חסר דירה

יוסי שבת:  הוא לוקח את ההלוואה מן הבנק

יוסי שבת:  הוא לא מקבל את ההלוואה ממדינת ישראל, ממשרד הבינוי והשיכון

יוסי שבת:  אין לנו סניפים

יוסי שבת:  כשהוא לוקח את ההלוואה מן הבנק – וגם בזמנו התערב חבר הכנסת גפני והורידו את הריביות, היו ריביות של 4%, נתנו לאנשים הזכאים, שהם קבוצות חלשות, ריביות נמוכות יותר מריבית השוק, כאשר ריבית השוק ירדה בתקופה מסוימת מתחת לריביות של המדינה

יוסי שבת:  בעצם מה שהבנק מקבל מן המדינה זה רק את ההפרשים ואת המרווחים

שלמה קרעי: ידידי, הקשבת למה שאמרתי? הבנק מקבל מן המדינה את המרווחים אבל הוא גובה, אם אותו לקוח החליט לקחת את הזכאות לדיור – הרי זה חלק מן המשכנתה, לא כל המשכנתה היא זכאות – הוא מעלה לו את הריבית ביתר התמהיל

יוסי שבת: אני לא יודע להגיד לך

שלמה קרעי: חבל שכל פעם אתם לא יודעים

שלמה קרעי:  אנחנו אומרים את זה בכל פעם בדיונים בוועדות

יוסי שבת: זה צריך להיות דיון עם בנק ישראל

שלמה קרעי: מה זה בנק ישראל? אתם מעבירים כסף, אתם הרגולטור שנותן כסף לבנקים

יוסי שבת: אתה אומר שיש אפליה במה שמקבל זכאי כשהוא זכאי להשתתפות

שלמה קרעי: כן

שלמה קרעי:  אם אני הולך לבנק ואומר שאני רוצה לקחת הלוואה בלי זכאות למשכנתה אני מקבל הצעת ריביות מסוימת

שלמה קרעי:  אני אומר: רגע, רגע, תוסיפו לי את החלק הזה של הזכאות, אז הם מעלים את הריבית לגבי השאר

משה גפני: חבר הכנסת קרעי, היות ועכשיו אנחנו כנסת חדשה, אני מציע שאתה תכתוב מכתב ותעביר אותו אליי

משה גפני:  אני אעביר את זה למפקח על הבנקים בבנק ישראל עם העתק אל משרד הבינוי והשיכון

משה גפני:  אם נקבל תשובה מספקת אז בסדר

שלמה קרעי: אין להם תשובה

שלמה קרעי:  אעביר מכתב, אבל היו כאן אנשים מבנק ישראל והם מודעים לכך

משה גפני: שלמה, אני לא הולך לשום מקום, אני לא הולך להיות שר בממשלה, אני הולך להישאר פה

משה גפני:  במידה והתשובה שנקבל תהיה לא מספקת אנחנו נקרא להם ונקיים על זה דיון

משה גפני:  אין דרך אחרת

שלמה קרעי: בסדר גמור

שלמה קרעי:       דבר נוסף, חדשות לבקרים אנחנו רואים מחוסרי דיור שמפונים מן הבתים, ממש סיפורים מזעזעים

שלמה קרעי:  איך ההעברות האלה עוזרות לתמונות האלה להיפסק? מה אתם עושים עם אלה שזורקים אותם מן הבית והם יושבים ברחוב עם הילדים שלהם?     

יוסי שבת: קודם כול, כשאתה מדבר על העברות התקציב האלה, הן העברות של עודפים

יוסי שבת:       לגבי הפינויים של דיור ציבורי - - -     

שלמה קרעי: אגלה לך, אנחנו בוועדת הכספים

שלמה קרעי:  אם לא הבנת את זה עדיין, הכלי הפרלמנטרי שלנו כדי לפקח על דברים אחרים שאתם עושים, שלא קשורים להעברות, הוא לעצור לכם העברות כשצריך

משה גפני: לא, אם אנחנו עוצרים זה באופן ענייני, לא בגלל משהו אחר

שלמה קרעי: ענייני מאוד

שלמה קרעי:  לא עצרתי לו העברות בגלל משרד האוצר או בגלל משרד התחבורה

משה גפני: בקיצור, אתה שואל מה קורה עם אלה שמפונים עם ילדים לרחוב, מה עושים במקרים האלה

יוסי שבת: אני צריך לדעת באופן פרטני יותר על מה אתה מדבר

יוסי שבת:  המטרה שלנו לא לפנות אנשים מן הבתים, אבל יש לנו תור של זכאים של יותר מ-5,000 אנשים שמחכים לדירות של דיור ציבורי ואם יש פלישות - - -     

משה גפני: לא על זה הוא דיבר

יוסי שבת: מתי מפנים?     

ינון אזולאי: זה מה שהצגתי לכם בשבוע שעבר לגבי אשדוד

יוסי שבת: אנחנו מטפלים בזה

שלמה קרעי: זה קורה בעוד מקומות

שלמה קרעי:  זה סיפור מצמרר נוסף

שלמה קרעי:  אם חסרות דירות אז תתחילו לבנות, ריבונו של עולם

שלמה קרעי:  כל הזמן חסרות וחסרות

שלמה קרעי:  תבנו

יוסי שבת: אחדד

יוסי שבת:  בדירות מאוחדות אנחנו פועלים בהתאם למה שסיכמנו פה בדיון בשבוע שעבר

יוסי שבת:  אנחנו מנסים לתת פתרון לדיירים שגרים שם כדי לא לפנות אותם ושהם יקבלו את הדירה המאוחדת ככל שניתן

שלמה קרעי: אתה אומר שהתקציבים כאן יסייעו לכם לסייע לאותם אנשים?     

יוסי שבת: התקציבים האלה הם של סיוע בשכר דירה

יוסי שבת:  זה משהו אחר

יוסי שבת:  אלה דברים שעברו בשבוע שעבר ודיברנו עליהם

יוסי שבת:  הנושא כאן הוא עודפים של סיוע בשכר דירה ושל התקשרויות עם הבנקים

ינון אזולאי: אדוני היושב-ראש, אפשר להצביע על זה

משה גפני: לא קיבלתי תשובה על הפנייה עצמה

אימאן ח'טיב יאסין: התשובה היא "לפי הקריטריונים", אבל אין פירוט מה הקריטריונים

אימאן ח'טיב יאסין:  ביקשתי לדעת כמה מתוך זה נוגע לחברה הערבית

אימאן ח'טיב יאסין:  אני מדברת על התשובות ששלחו בשבוע שעבר

אימאן ח'טיב יאסין:  אנחנו שאלנו שאלות, אני שאלתי לגבי החברה הערבית, כמה אנשים מקרב החברה הערבית מקבלים, באחוזים, מכל מה שקיים כאן

יוסי שבת: אין לנו נתונים האם אדם הוא ערבי או יהודי

אימאן ח'טיב יאסין: הגיע הזמן שיהיו נתונים מדויקים לכולם, לא רק בסוגיה הזאת

אימאן ח'טיב יאסין:  בכל דבר שאנחנו שואלים בתמונה הכללית אומרים שאין חלוקה, לא עדתית ולא דתית ולא לפי לאום

אימאן ח'טיב יאסין:  לא יכול להיות

משה גפני: מר שבת, אתה יכול להביא נתון כזה?     

אימאן ח'טיב יאסין: כשאני שואלת על הקריטריונים הוא עונה לי: "לפי הקריטריונים"

יוסי שבת: אתם שאלתם ואני בדקתי

יוסי שבת:  אין להם חלוקה

יוסי שבת:  אם אדם לוקח סיוע בשכר דירה לא יודעים להגיד לפי השם שלו אם הוא יהודי או ערבי, לא יודעים להגיד את זה

אימאן ח'טיב יאסין: צריך לקבל את הנתונים הללו כדי שנדע מה קורה

יוסי שבת: יש הנגשה של המידע

יוסי שבת:  בהחלטת הממשלה 550 אנחנו פונים לכל האוכלוסיות, גם חרדים וגם ערבים וגם יוצאי אתיופיה, כדי שהם יקבלו ויהיו זכאים ויידעו שמגיע להם

יוסי שבת:  אין לנו מניעה אם יהיו יותר אנשים

אימאן ח'טיב יאסין: אני לא מדברת על מניעה

אימאן ח'טיב יאסין:  אני מדברת על דבר עקרוני

אימאן ח'טיב יאסין:  זה יוצא מן הנקודה הזאת אבל זה לא ספציפי רק לסוגיה הזאת אלא לכל הדברים

אימאן ח'טיב יאסין:  יש הרבה סוגיות שאנחנו שואלים עליהן ואומרים שאין חלוקה, לא עושים חלוקה, לא עושים אפיון

משה גפני: הוא אומר: אין לנו חלוקה כזאת

משה גפני:  את צריכה להיות ספציפית, להגיד על אלו מקרים את רוצה לדעת מה חלקה של האוכלוסייה הערבית

אימאן ח'טיב יאסין: לגבי סיוע בשכר דירה בתוך החברה הערבית

משה גפני: אני מבקש לנסות לבדוק את זה

יוסי שבת: שוב אני אומר, בדקתי

יוסי שבת:  180,000 משקי בית מקבלים סיוע בשכר דירה

יוסי שבת:  בדקנו את זה

יוסי שבת:  אי אפשר להגיד לפי שמות מה קורה

משה גפני: לפי ישובים אפשר?     

יוסי שבת: לפי ישובים אפשר לראות

יוסי שבת:  בפועל יש פחות בישובים הערביים, משתי סיבות

יוסי שבת:  ראשית, יש פחות מודעות של האוכלוסייה הערבית, לא כי מישהו חוסם אותם

אימאן ח'טיב יאסין: אז מה אתם עושים לגבי המודעות?     

יוסי שבת: שנית, יש פחות דירות בשכירות

יוסי שבת:  זה מה שהתחלתי להגיד

יוסי שבת:  דרך החלטה 550 יש לנו היום תקציבים להגדיל את המודעות

יוסי שבת:  אנחנו יוזמים כנסים גם לאוכלוסייה הערבית, גם לאוכלוסייה החרדית, גם ליוצאי אתיופיה, לכל האוכלוסיות החלשות

יוסי שבת:  יש לנו אינטרס

משה גפני: אני מבקש שתעביר לוועדה, שאני אוכל להראות לה, מה התוכנית שלכם לגבי האוכלוסייה הערבית

יוסי שבת: בסדר גמור

משה גפני: תודה רבה

משה גפני:       בקשה מס' 42-005, מי בעד אישור הפנייה? ירים את ידו

משה גפני:  מי נגד? מי נמנע?     

משה גפני: בעד – רוב 

משה גפני: נמנעים – 1 פנייה מס' 42-005 אושרה

משה גפני: הפנייה אושרה     פנייה מס' 143: רשויות פיקוח – פעילות האגף לשילוב האוכלוסייה הבדואית בנגב במשרד הרווחה

ידידיה גרינוולד: פנייה מס' 143: היחידה לשילוב האוכלוסייה הבדואית בנגב – הפנייה נועדה לתקצב סך של 15,000 ש"ח בהרשאה וכן שינויים פנימיים, לפי הפירוט הבא:     תקצוב סך של 2,889 ש"ח עבור מיזם ינביע

משה גפני: אם אתם יכולים לא להקריא מהדפים שאותם קיבלנו

משה גפני:  מה הכסף הזה? מה פתאום הוא נולד עכשיו? מישהו הביא אותו? היה איזה הסכם? מאיפה הכסף הזה הגיע פתאום?     

ידידיה גרינוולד: יש פה כספים מכוח שתי החלטות ממשלה

ידידיה גרינוולד:  יש פה מימוש סופי של החלטת ממשלה 2379, שעברה ב-2017 לחברה הבדואית

ידידיה גרינוולד:  החלטת הממשלה הזאת הסתיימה בסוף השנה שעברה

ידידיה גרינוולד:  זה סיום פעילות של מיזם ינביע, שמתעסק בעידוד תעסוקה לחברה הבדואית בנגב

ידידיה גרינוולד:  יש פה גם כספים מכוח ההחלטה החדשה שעברה השנה לחברה הבדואית בנגב, שזה כספים לפרויקטורים ברשויות המקומיות

משה גפני: זה מה שסוכם עם רע"מ?     

ידידיה גרינוולד: החלטת הממשלה עברה בין היתר בהסכמת רע"מ, אבל כמובן שגורמי המקצוע פיתחו אותה

משה גפני: אני מבקש להבין

משה גפני:  ההחלטה הראשונה בתוכנית 54-4002 היא בהחלטת הממשלה של מה?     

ידידיה גרינוולד: יש את החלטה 2379, שזה מיזם ינביע, זה מ-2017, הכספים שמועברים לפרויקטורים ברשויות המקומיות והכספים שמועברים - - -     

משה גפני: והחלק השני?     

ידידיה גרינוולד: יש פה תקצוב של שני תקני כוח אדם שמועברים מרשות הבדואים ליחידה לשילוב האוכלוסייה הבדואית בנגב

משה גפני: כלומר מינו שני אנשים?     

ידידיה גרינוולד: העבירו שני תקנים

אימאן ח'טיב יאסין: כדי למנות צריך את התקציב

משה גפני: רק שאדע מה עשו

משה גפני:  הייתה ב-2017 תוכנית של עידוד התעסוקה של האוכלוסייה הבדואית

אימאן ח'טיב יאסין: והיא עדיין ממשיכה

אימאן ח'טיב יאסין:  העבודה בשטח עדיין מתקיימת

משה גפני: בסדר, אבל הנושא הזה הסתיים

משה גפני:  זה מה שהוא אמר

ידידיה גרינוולד: כן, ההחלטה הזאת הסתיימה בסוף השנה שעברה

ידידיה גרינוולד:  זה רק תשלומים אחרונים בגין אותו פרויקט של עידוד תעסוקה

ידידיה גרינוולד:  זה הנושא הראשון

משה גפני: זה מ-2017

ידידיה גרינוולד: נכון

משה גפני: כמה כסף זה?     

ידידיה גרינוולד: זה 2

ידידיה גרינוולד: 8 מיליון שקל

משה גפני: הפעולה השנייה היא שני תקנים שמעבירים

ידידיה גרינוולד: שני תקנים שעוברים מן הרשות להסדרת הישובים הבדואים בנגב ליחידה לשילוב האוכלוסייה הבדואית

משה גפני: כלומר משרד האוצר לא הוסיף כסף

ידידיה גרינוולד: לא

ידידיה גרינוולד:  זה העברת תקנים בין הרשויות

משה גפני: כלומר "עבדתם" על רע"מ

ידידיה גרינוולד: לא, התקנים לא קשורים פה לאירוע, הם לא קשורים להחלטת הממשלה

ינון אזולאי: זה כלול ב-2 מיליארד שקל

משה גפני: בסדר, אני בעד רע"מ, אני לא נגד

אימאן ח'טיב יאסין: כבוד היושב-בראש, העיקר שתהיה בשטח עשייה ועבודה והתפתחות לכלל החברה, במיוחד לחברה שהיא כל כך מוחלשת וזקוקה

אימאן ח'טיב יאסין:  כל הכבוד שיש אנשים בשטח שעובדים ועושים וממשיכים לעשות למרות כל החושך שקיים

משה גפני: זה בסדר גמור

משה גפני:  אני איתך

משה גפני:  אני רק רוצה שמשרד האוצר יגיד את הדברים כמות שהם

משה גפני:  משרד האוצר לנושא של הבדואים לא הוסיף כסף

משה גפני:  הוא לקח שני תקנים משם והעביר אותם לפה

אימאן ח'טיב יאסין: במקרה הספציפי הזה כן

אימאן ח'טיב יאסין:  זה תוספת מבורכת

אימאן ח'טיב יאסין:  מה הבעיה?     

משה גפני: מבורכת

משה גפני:  אני הולך להצביע בעד

משה גפני:  מי בעד?     

ינון אזולאי: רגע, בגלל שזה רע"מ אתה עושה להם כך? לא הבנתי

אימאן ח'טיב יאסין: ינון, בגלל שזה רע"מ אתה מתעקש? בגלל שזה אנשים שזקוקים, לכן צריך לאשר

ינון אזולאי: אני אומר לך מראש שאני אצביע בעד ואפילו לא אגיש רביזיה, אבל אני רוצה לדעת אולי צריך לתת לכם עוד

אימאן ח'טיב יאסין: לגבי העוד אנחנו סומכים עליכם

ינון אזולאי: אני מבטיח לך, כפי שדאגת לנו אנחנו נדאג לכם

ינון אזולאי:       זה תקציב שבתוך משרד הרווחה?     

ידידיה גרינוולד: היחידה לשילוב האוכלוסייה הבדואית בנגב נמצאת במשרד הרווחה אבל ההעברות התקציביות הן לא ממשרד הרווחה

ידידיה גרינוולד:  השינויים הפנימיים הם בתוך הרשות לפיתוח והתיישבות הבדואים בנגב ליחידה לשילוב האוכלוסייה הבדואית בנגב

ינון אזולאי: יש לי בעיה בהבנה

ינון אזולאי:  שר הרווחה מציע שינויים בתקציב משרדו

ינון אזולאי:  התקציב הוא של שר הרווחה?     

ידידיה גרינוולד: התוכנית הספציפית שאליה מועבר הכסף שייכת למשרד הרווחה

ידידיה גרינוולד:  כפי שאמרתי, שני התקנים מגיעים מהרשות לפיתוח והתיישבות הבדואים בנגב, והכסף בהחלטה מגיע מן הכספים שהוקצו לטובת ההחלטה

ינון אזולאי: מי מתכלל את הכסף הזה?     

ידידיה גרינוולד: היחידה לשילוב האוכלוסייה הבדואית בנגב, שנמצאת היום תחת משרד הרווחה

ינון אזולאי: שאלה טכנית: אתה מתעסק עם משרד הפנים

ינון אזולאי:  איפה זה קשור אליך? אני באמת רוצה לדעת למה אתה מציג את זה ולא משרד הרווחה

ידידיה גרינוולד: בתוך החלוקה הפנימית אני אחראי גם על הכספים שמוקצים מכוח החלטות הממשלה בחברה הערבית והבדואית

משה גפני: מי בעד אישור פנייה מס' 143? ירים את ידו

משה גפני:  מי נגד? מי נמנע?      

משה גפני: בעד – רוב 

משה גפני: הפנייה אושרה

משה גפני:       פנייה מס' 177: משרד האנרגיה

הלאל חלאילה: הבקשה דנה בסעיף של משרד האנרגיה

הלאל חלאילה:  מטרת הפנייה היא העברת תקציב של 559 מיליון שקל בהרשאה להתחייב וארבעה תקני כוח אדם למשרד האנרגיה בהתאם לפירוט הבא:     בתוכניות השכר מועברים ארבעה תקנים למשרד האנרגיה

הלאל חלאילה:  אלה תקנים תוספתיים

משה גפני: מאיפה התקנים האלה?     

הלאל חלאילה: אלה תקנים תוספתיים חדשים במסגרת החלטת ממשלה 243

משה גפני: הממשלה לא כל כך מעניינת

משה גפני:  למה זה מיועד?     

הלאל חלאילה: לרפורמת הייבוא

הלאל חלאילה:  ארבעה מפקחים שאמורים לפקח על הרפורמה עצמה, בגלל מעבר מרגולציה עצמית לרגולציה עצמית

הלאל חלאילה:       והעברת 559 מיליון שקל לתוכניות יחידות מקצועיות – זה להליך מכרזי להקמת מתקן אחסון גפ"מ ועוד פיתוח תשתית של גז טבעי

משה גפני: תודה רבה

משה גפני:  יש שאלות?     

ינון אזולאי: אתה אומר שיש פה תקנים חדשים

ינון אזולאי:  כמה תקנים חדשים?     

הלאל חלאילה: יש ארבעה תקנים חדשים

ינון אזולאי: כמה סך הכול יש לכם במאגר התקנים? אנחנו בכל פעם מקבלים פה עוד 30 תקנים, פעם הגיעו לכאן מאה ומשהו תקנים

ינון אזולאי:  כמה תקנים יש לכם באוצר בסך הכול במאגר? הרי אתה לא מביא את זה מן המשרד שלך אלא משרד האוצר נתן לכם את התקנים

ינון אזולאי:  אני שואל את משרד האוצר

יואב הכט: אנחנו נוכל לחזור אליכם עם תשובה לגבי השאלה הזאת

ינון אזולאי: הרב גפני, אני מבקש לא להעביר את הפנייה עד שלא נקבל תשובה כמה תקנים יש בסך הכול באוצר

ינון אזולאי:  אנחנו עכשיו רוצים לדעת כמה תקנים

ינון אזולאי:  מכאן מרוקנים תקנים ואומרים לנו שאי אפשר לקבל תקני כוח אדם

ינון אזולאי:  אני רואה שיש כאן ארבעה תקנים חדשים

ינון אזולאי:  אני מבקש לדעת, כמה תקנים נמצאים כרגע פנויים ברזרבה של משרד האוצר? כדי שנוכל לדעת על מה מדברים

משה גפני: אם אתה מבקש לדחות את ההצבעה אני דוחה את ההצבעה

ינון אזולאי: כן, אני מבקש לדחות את ההצבעה, שיחזרו אלינו עם תשובה

משה גפני: תעבירו את מה שהוא ביקש

יואב הכט: אשמח להמשיך את הפירוט של הבקשה

ינון אזולאי: אין בעיה

ינון אזולאי:  אנחנו רוצים לדעת כמה תקני כוח אדם שהם פנויים יש ברזרבה

משה גפני: חבר הכנסת ינון אזולאי מבקש לדעת כמה תקנים פנויים יש במשרד האוצר

משה גפני:  למשל הוא רוצה לדעת למה לא נותנים מהתקנים האלה לרבני ערים שלא ממונים, אם יש תקנים פנויים

ינון אזולאי: או למשרד למסורת

משה גפני: אני אומר את זה בהומור אבל הוא מתכוון ברצינות

משה גפני:  האם יש תקנים פנויים במשרד האוצר, שאתה יכול להביא ארבעה תקנים עכשיו למשרד האנרגיה? הוא שואל כמה תקנים פנויים יש במשרד האוצר

יואב הכט: אשמח לתת תשובה בהמשך

יואב הכט:  כפי שאמרתי, אבדוק את הנושא ואחזור עם תשובה

יואב הכט:  אבל אשמח לחדד שהתקנים האלה הוקצו מכוח הרפורמה בייבוא

משה גפני: אין ויכוח

מיכל שיר סגמן: לפי החלטת ממשלה

ינון אזולאי: אנחנו לא מתווכחים על זה, על הצורך גם אני לא מתווכח

יואב הכט: זה במסגרת שתוכננה הקצאתה מראש

יואב הכט:  כלומר זה לא תקנים פנויים שנמצאים באוויר אלא תקנים שיועדו עבור הנושא הזה

יואב הכט:  השאלה מתי יוקצו הייתה תלויה בשאלה מתי יהיו מוכנים לקלוט אותם

משה גפני: שואל חבר הכנסת אזולאי כמה עוד תקנים כאלה יש לכם

משה גפני:  כאשר תהיה לך תשובה הוא יקבל את התשובה ואז נעבור להצבעה

ינון אזולאי: אני רוצה לשאול עוד שאלה את משרד האנרגיה

ינון אזולאי:  יש את הסיפור של מפעלים בצפון שאמורים להיות מחוברים לגז

ינון אזולאי:  דיברנו על זה

ינון אזולאי:  נראה לי שזה בקריית שמונה או צפונה משם

ינון אזולאי:  שילמו כבר ועדיין לא התחברו לגז

ינון אזולאי:  גם בתי חולים שאמורים להתחבר לגז ובצפון ביישובי הפריפריה

ינון אזולאי:  מה קורה עם זה? זה עלה כאן בדיון לפני שנה

ינון אזולאי:  יש תשובה בעניין?     

הלאל חלאילה: יש כמה תוכניות שקודמו

הלאל חלאילה:  השנה קודמה תוכנית של מענקי הסבה למפעלים באופן כללי, במיוחד במרחקים

הלאל חלאילה:  המכרז נמצא בשלבי סיום ואנחנו מחכים לתוצאות המכרז

הלאל חלאילה:  במקביל גם בפנייה הבאה שתעלה, של רשות הגז, מקדמים עדכון של כל הבחינות הקיימות

ינון אזולאי: אבל מה קורה עם אלה שכבר שנתיים ושלוש שנים מחכים לחיבור? הם שילמו, הם עשו את הכול אך אין להם חיבור לגז

ינון אזולאי:  אני מדבר על אזור קריית שמונה

ינון אזולאי:  יש שם מפעל שמבחינתו עשה את הכול

הלאל חלאילה: הנושא נמצא בבחינה ברשות הגז

הלאל חלאילה:  אנחנו כן עושים בחינת שינוי מודל באופן כללי, כך שיביא חיבור לצרכנים נוספים

הלאל חלאילה:  כרגע מנסים לעשות תוכנית רחבה כדי להביא לחיבורם

הלאל חלאילה:  הנושא על השולחן כל הזמן ואנחנו מנסים לשפר את המצב הקיים

אימאן ח'טיב יאסין: עוד שאלה, בבקשה

אימאן ח'טיב יאסין:  איפה יוקם מתקן האחסון?      

הלאל חלאילה: לפי התכנון יש שלושה מתקנים

ראפת דיבסי: אני ממשרד האנרגיה

ראפת דיבסי:  כרגע אין הסכמה עם מציע פוטנציאלי אז אנחנו עוד לא סגורים על מיקום

ראפת דיבסי:  כאשר תהיה החלטה או סיכום עם מציע פוטנציאלי ייבחר המיקום

אימאן ח'טיב יאסין: כבודו, אני מבקשת לא להצביע על זה כי לסוגיית המיקום יש הרבה השלכות

משה גפני: לא הבנתי

משה גפני:  לא כל כך הקשבתי

אימאן ח'טיב יאסין: שאלתי לגבי המיקום של המתקנים

אימאן ח'טיב יאסין:  הוא אומר שיש הצעה להקמת שלושה מתקנים אך עדיין אין הסכמה איפה הם יוקמו

משה גפני: עם מי הוויכוח?     

אימאן ח'טיב יאסין: עם משרד האנרגיה

משה גפני: עם מי משרד האנרגיה מתווכח על המיקום?     

הלאל חלאילה: אין ויכוח על המיקום

הלאל חלאילה:  אדייק

הלאל חלאילה:  יש שלושה מתקנים

הלאל חלאילה:  שניים מהם מאושרים בתוכנית מאושרת, האחד באשקלון והשני, אם אני לא טועה, ב-יבור, באזור עכו

אימאן ח'טיב יאסין: אנחנו צריכים לדעת מקומות מדויקים

אימאן ח'טיב יאסין:  אנחנו יודעים שלכל הסוגיות האלה יש השלכות רציניות

משה גפני: הבנתי

משה גפני:  אתה יכול להגיד מיקום מדויק?     

הלאל חלאילה: ב-יבור נמצא המתקן השני

הלאל חלאילה:  יש שני מתקנים מאושרים בתכנון, אבל עדיין, כפי שאמר נציג המשרד, שני הפרויקטים תלויים בתוצאה הסופית במכרז וכרגע אין הכרעה במכרז, לכן אנחנו לא יודעים איפה יהיה המיקום של המתקן שיוקם בין שני המיקומים המאושרים בתכנון

אליהו דלל: יש תב"ע? יש שם היתרי בנייה?      

הלאל חלאילה: לדעתי יש תכנון מאושר

אליהו דלל: מאושר – אני יכול להבין, אבל מה זה תכנון מאושר מבחינת פירוט? האם יש תב"ע? האם קיבלו היתר או בקשה להיתר?     

הלאל חלאילה: אנחנו נבדוק ונחזור אליכם עם תשובה

משה גפני: תענו תשובה על מה שאמר חבר הכנסת אזולאי וגם לגבי המיקום

משה גפני:  כאשר תהיה תשובה מדויקת אנחנו נצביע

משה גפני:  תודה רבה

משה גפני:      פנייה מס' 199–200: רשויות פיקוח – רשות הגז, משק הגז

הלאל חלאילה: הפנייה נועדה להעברת 6 מיליון ש"ח ושני תקני כוח אדם

הלאל חלאילה:  שני תקני כוח האדם הם העברה ממשרד האנרגיה לרשות הגז

הלאל חלאילה:  לא מדובר בתקנים תוספתיים

משה גפני: העברנו עכשיו ארבעה תקנים

ינון אזולאי: לא העברנו

ינון אזולאי:  השארנו את זה כרגע

ינון אזולאי:  אנחנו נישאר על תקני כוח האדם הללו

הלאל חלאילה: זה רשות הגז

הלאל חלאילה:  זה העברת שני תקנים: אחד מהם הוא תקן של צוער והשני הוא תקן של הלשכה המשפטית

הלאל חלאילה:  הוא עובר ממשרד האנרגיה לרשות הגז

הלאל חלאילה:  לא מדובר בתקן תוספתי

הלאל חלאילה:  ומועברים 6 מיליון שקלים לתוכנית לייעוץ ולפיקוח הנדסי על אסדות הגז בכדי לקדם את הליך הפיתוח ולפקח עליו

ינון אזולאי: כוח האדם שאתם לוקחים ממשרד האנרגיה לרשות הגז, איזה כוח אדם הוא? מה אתם מפסידים שם?     

הלאל חלאילה: זה יועץ משפטי שעובר מן המשרד

ינון אזולאי: ואז אתה נשאר שם בלי יועץ משפטי?     

הלאל חלאילה: זה נסגר בסיכום הקודם

הלאל חלאילה:  זה בהתאם לעדכוני תעריפים שדורשים ייעוץ משפטי נוסף, אז מעבירים אותם ממשרד האנרגיה לרשות הגז

הלאל חלאילה:  בסוף משרד האנרגיה ורשות הגז הם תחת אותו משרד

משה גפני: אנחנו עוברים הלאה

משה גפני:  אני רוצה תשובות לגבי השאלות הללו ואז נצביע על הפניות

הלאל חלאילה: זו פנייה נוספת, לא של משרד האנרגיה

הלאל חלאילה:  זה רשות הגז

הלאל חלאילה:  זה לא תקנים תוספתיים

הלאל חלאילה:  זה תקן שמועבר ממשרד האנרגיה לרשות הגז

הלאל חלאילה:  בפנייה הזאת לא מדובר בתקן תוספתי

ינון אזולאי: זה לא תקנים חדשים

ינון אזולאי:  זה פנייה חדשה עם תקנים שקיימים בפנים ושמועברים

ינון אזולאי:  הם גם מעבירים את היועץ המשפטי

ינון אזולאי:  הרב גפני, זה בסדר

משה גפני: יש לכם עוד שאלות?     

ינון אזולאי: על זה ספציפית לא

משה גפני: אני עובר להצבעה

משה גפני:  פניות מס' 199–200, מי בעד אישור הפניות? ירים את ידו

משה גפני:  מי נגד? מי נמנע?     

משה גפני: בעד – רוב 

משה גפני: הפנייה אושרה

משה גפני:       רבותי, אני חוזר לרשות הדואר

משה גפני:  סיכמנו אתמול שתעבירו תשובות לכל השאלות שעלו בדיון

משה גפני:  החלטנו לאשר את הפנייה

משה גפני:  היום מגיעות העברות על מנת שאנחנו נאשר אותן אם אכן תביאו את כל הפרטים

משה גפני:  אתם העברתם באופן מפורט את כל הפרטים

משה גפני:  יש לכם מה להוסיף בעניין הזה?     

מישאל וקנין: לא

מישאל וקנין:  אני יושב-ראש הדירקטוריון של הדואר

מישאל וקנין:  יש חשיבות קריטית לאשר את התוכנית הזאת כמה שיותר מהר גם בגלל המצב הקשה של החברה

מישאל וקנין:  כפי שאמרנו לכם, ב-9 בדצמבר אנחנו אמורים לשלם משכורות ואין לנו כסף למשכורות

מישאל וקנין:  מדובר בכמה מאות עובדים שאמורים לקבל הודעה רשמית על זימון לשימוע

מישאל וקנין:  זה כמובן מתואם עם ההסתדרות ועם ועד העובדים

משה גפני: כמה עובדים?     

מישאל וקנין: קרוב ל-500 עובדים בשלב הראשון

מישאל וקנין:  כדי שנוכל להקל על סעיף ההוצאות שמעיק על החברה

משה גפני: זה פיטורים בהסכמה?     

מישאל וקנין: חלקם לפנסיה מוקדמת וחלקם בפיטורים עם פיצויים משופרים

משה גפני: אתה יכול להגיד לי מה התוכנית שלך לגבי המקומות שעלו אתמול? עם כל הכללים שנלווים לזה, גם במקומות שיש בהם מצוקה, שאין משהו אחר, שזה לא מרכז הארץ, מקומות שבהם אין בנקים – נדמה לי שחבר הכנסת טיבי העלה את זה – ואין כלום, וגם אין את בנק הדואר

משה גפני:  האם יש לכם תוכנית בעניין הזה? בסופו של דבר אתם רשות שצריכה לדאוג לאוכלוסייה

משה גפני:  אתם גם צריכים לספק העברת דואר במקומות שהם רחוקים, שזה עולה יותר כסף מן הרגיל

משה גפני:  אני שואל האם יש לכם תוכנית בעניין הזה

מישאל וקנין: ראשית, אנחנו לא רשות

מישאל וקנין:  אם היינו רשות מצבנו היה אחר

מישאל וקנין:  אנחנו חברה ממשלתית ואנחנו חברה בע"מ שצריכה בסוף לעבוד לפי שיקולים של רווח והפסד, זה חובתנו

מישאל וקנין:  אני רק מדייק את הדברים

משה גפני: אני חוזר בי מן המילה רשות

משה גפני:  אתם רוצים את הסיוע שלנו

משה גפני:  אתם נמצאים כאן בתוך הקטגוריה שאנחנו, המדינה, צריכה לעזור לכם

משה גפני:  זה תמונת המצב, על זה אתם בונים גם את תוכנית ההבראה וגם את המשכורות שישולמו לעובדים

משה גפני:  אני שואל האם יש לכם תוכנית בעניין הזה, שאתם צריכים לספק שירות בכל המקומות האלה שהם מקומות חלשים?     

מישאל וקנין: קודם כול אנחנו כפופים מבחינת הפריסה שלנו לרגולציה שהיא מעודכנת, היא התעדכנה

מישאל וקנין:  היא עדיין לא נחתמה אבל בסופו של דבר היא כבר סוכמה אפשר להגיד באופן סופי

משה גפני: מה היא הרגולציה?     

מישאל וקנין: רגולציה של משרד התקשורת שקובעת את חובת פריסת הסניפים של הדואר

מישאל וקנין:  נכון לעכשיו אנחנו צריכים להציב יחידת דואר במרחק X קילומטרים

אימאן ח'טיב יאסין: כמה?     

מישאל וקנין: זה יעלה עכשיו למשהו כמו 3 קילומטרים מ-90% מבתי האב בישראל

מישאל וקנין:  זה יותר מאשר יש בכל שירות אחר שהמדינה מבטיחה

מישאל וקנין:  אם תסתכלו למשל בחוק ביטוח בריאות ממלכתי, שם מדובר במרחק סביר מבתי התושבים ולא על מרחק שהוא ממש קבוע ותחום

מישאל וקנין:  ובכל זאת החברה עובדת לפי הדבר הזה

מישאל וקנין:       דבר שני, אנחנו כן לוקחים בחשבון שיקולים - - -     

משה גפני: הפריסה הזאת – זה דבר חדש?     

מישאל וקנין: הפריסה הקודמת קבעה מרחק של 1

מישאל וקנין: 5 קילומטרים

מישאל וקנין:  מאחר ויש ירידה בביקוש לשירותים האלה אז נוצר צורך להתאים גם את המרחקים הללו

אימאן ח'טיב יאסין: כבודו, מי צורך את השירות? הרוב זה זקנים

משה גפני: משרד התקשורת פשוט הגדיל את הטווח, במקום 1

משה גפני: 5 קילומטרים זה 3 קילומטרים

משה גפני:  זה מה שהוא ידע לעשות

מישאל וקנין: לא רק זה

מישאל וקנין:  יש עוד כמה סעיפים

מישאל וקנין:  את זה הייתם אמורים לקבל מנציגי הממשלה

מישאל וקנין:  נעם, זה נשלח?     

נעם שרלו בריגה: אדייק פה את הדברים

נעם שרלו בריגה:  אני רפרנט תקשורת ותיירות באגף התקציבים

נעם שרלו בריגה:  נשלחה אליכם הרגולציה הקיימת היום, שהיא זו שבתוקף

נעם שרלו בריגה:  אמר פה יו"ר הדירקטוריון שיש כרגע דיונים על שינויי רגולציה

נעם שרלו בריגה:  הם לא סופיים ולא נחתמו

נעם שרלו בריגה:  כרגע הרגולציה קובעת פריסה בכל 1

נעם שרלו בריגה: 5 קילומטרים

נעם שרלו בריגה:  יתרה מכך, גם בשביל לצמצם סניף, על אף שעדיין עומדים ברגולציה, יש צורך לוודא שיש יחידה קולטת באותו מרחק שאין בה תור גדול מדי, שלא יקרה שסוגרים יחידה ומייצרים עומס על יחידה אחרת

ינון אזולאי: איך בדקתם את העומס על יחידה אחרת?     

נעם שרלו בריגה: יש מדידה בכל סניפי הדואר

מישאל וקנין: אנחנו יודעים בדיוק כמה לקוחות מגיעים לסניפים

ינון אזולאי: לסניפים אתה יודע, אבל כשאתה נמצא ביחידה נפרדת, זה לאו דווקא סניף דואר, אם אני מבין נכון

ינון אזולאי:  זה דווקא סניף דואר?     

נעם שרלו בריגה: סניף או סוכנות

מישאל וקנין: זה כל יחידות הדואר

משה גפני: אני מבקש בעוד ארבעה חודשים שתבואו לכאן ותמסרו דוח על מה שנעשה בארבעת החודשים הללו

משה גפני:  אנחנו תולים בכך תקוות

משה גפני:  אני לא סומך על שר התקשורת, הוא עסוק בדברים אחרים

משה גפני:  אני סומך עליכם

משה גפני:  אם שר התקשורת היה מבקש ממני את הבקשה הזאת הייתי מצביע נגד

משה גפני:  איפה הוא היה כל הזמן? אבל מכיוון שאתם חדשים, עם ניסיון עשיר בניהול ובכל מה שנלווה לזה, אני סומך עליכם ואני רוצה אתכם כאן בעוד ארבעה חודשים

משה גפני:  תמסרו דוח על מה שקרה בארבעה החודשים הללו, מה קרה כלכלית עם החברה, מה המציאות עם הסניפים החלשים, עם הקשישים, כפי שאמרה חברת הכנסת אימאן ח'טיב יאסין, כשהמשמעות של העניין היא האם אנחנו דאגנו להם, כן או לא

מישאל וקנין: בוודאי

מישאל וקנין:  אני שמח ומודה גם על האמון

אליהו דלל: קודם כול, שיהיה לכם בהצלחה

אליהו דלל:  מה שעשתה הוועדה אתמול והיום הוא דבר חריג, כי אנחנו מסתכלים גם על האנשים שפורשים ורוצים לדאוג להם ועל העובדים שלכם כמובן – רוצים לדאוג להם וגם לעתיד הדואר

אליהו דלל:       הערה קטנה: אתמול אמרתם שיש שמונה סמנכ"לים

ינון אזולאי: נשארו שמונה

אליהו דלל: אני לא יודע מה השמות שלהם אבל רציתי לדעת: מירב ששון נקלטה לא מזמן וירון כהן נקלט לא מזמן

אליהו דלל:  הם בתוך השמונה או מעבר לשמונה?     

מישאל וקנין: מירב ספקטרובסקי ששון מונתה לסמנכ"לית חדשה בדואר

מישאל וקנין:  היא תהיה השמינית

מישאל וקנין:  היא תהיה מנכ"לית של בנק הדואר

מישאל וקנין:  היא תגיע אלינו עם רקע משמעותי מאוד וניסיון עשיר מאוד במגזר העסקי

מישאל וקנין:  בין היתר היא ניהלה את הבנקאות הדיגיטלית בבנק הפועלים, היא ניהלה חברה גדולה מאוד של ייעוץ אסטרטגי שנקראת "תפן פי-או-סי", אחת החברות המובילות בארץ בייעוץ אסטרטגי עסקי, והיום היא מנהלת קבוצה של חברות בתחום השיווק הדיגיטלי

מישאל וקנין:  תהליך האיתור שלה היה מקצועי לעילה ולעילה

אליהו דלל: זה תחום שאתם הולכים לפתח?     

מישאל וקנין: כן

מישאל וקנין:  ירון כהן מונה למנהל השיווק של החברה והוא לא סמנכ"ל

מישאל וקנין:  בעבר הייתה בחברה סמנכ"לית שיווק ואנחנו ביטלנו את התקן הזה כדי לחסוך

מישאל וקנין:  מנהל השיווק הוא לא בדרג סמנכ"ל, וכמובן יש בזה חיסכון של כמה עשרות אלפי שקלים

משה גפני: בשנה וחצי הזאת נכנסו עובדים חדשים, סמנכ"לים ואחרים?     

מישאל וקנין: המנכ"ל נמצא עכשיו בתהליך שהוא מעדכן ומשנה את פניה של הנהלת החברה

משה גפני: אבל נכנסו בשנה וחצי האלה סמנכ"לים חדשים?     

ולדימיר בליאק: כמה סמנכ"לים היו בסוף הדרך?     

מישאל וקנין: יהיו בסך הכול שמונה סמנכ"לים בחברה

משה גפני: כמה היו במהלך השנה? כמה התווספו?     

מישאל וקנין: נשארו תמיד שמונה

מישאל וקנין:  היו 14 או 13, תלוי איך סופרים את זה

מישאל וקנין:  כאשר נכנסנו קודם כול חתכנו את מספר הסמנכ"לים

מישאל וקנין:  אני חוזר על מה שאמרתי לכם אתמול: חלקם קיבלו קידום בעבר בצורה שהייתה לא תקינה ולא נאותה

מישאל וקנין:  שנמכנו את התקן

מישאל וקנין:  למשל היה לנו מנהל סיכונים

משה גפני: מי נתן להם קידום בצורה לא נאותה?     

מישאל וקנין: אני חושב שהחברה, הנהלת החברה הקודמת, כנראה לפעמים גם בעידוד של גורמים מתוך הממשלה

משה גפני: בממשלה? לא יכול להיות

מישאל וקנין: המדינה

מישאל וקנין:  אנחנו כמובן עצרנו את זה, ולא רק עצרנו אלא גם ביטלנו את זה וצמצמנו

משה גפני: אני יודע למי אתה מתכוון אבל בחודש כסלו אני לא מדבר לשון הרע

אימאן ח'טיב יאסין: אני חושבת שכל מי שיושב כאן רוצה, כולנו מקבלים החלטה ורוצים להצביע לא ממקום שזה הדבר הריאלי לעשות, אלא זה הדבר הנכון שצריך לעשות בגלל כל הבעיות וכל הגירעונות וכל הריביות שיש

אימאן ח'טיב יאסין:  אבל מצד שני, אני אישית לא שלמה עם ההצבעה שלי

אימאן ח'טיב יאסין:  אני חושבת שהיינו צריכים להיות במקום יותר בטוח ויותר ודאי

אימאן ח'טיב יאסין:  לכן אני פונה לכבודך, כבוד היושב-בראש, שבכל סוגיית ההפרטה, התנאים של ההפרטה יהיו גם באישור של הוועדה

משה גפני: אמרה את זה היועצת המשפטית של הוועדה

ולדימיר בליאק: התוכנית אמורה להגיע בכל מקרה לאישור של הוועדה לפי החוק

משה גפני: בכל מקרה

משה גפני:  אמרה היועצת המשפטית של הוועדה - - -      

אימאן ח'טיב יאסין: כאילו מה, אנחנו כבר מעבירים את הכסף?     

ולדימיר בליאק: לא, זה לא קשור לתוכנית

משה גפני: על פי החוק הפרטה צריכה לקבל אישור של ועדת הכספים

משה גפני:  אבל היועצת המשפטית של הוועדה נשאלה אתמול מה קורה אם רוצים לשנות חלק מן ההפרטה שכבר אושרה

משה גפני:  ההפרטה כאן לא אושרה

משה גפני:  אבל אחרי שההפרטה מאושרת אם רוצים לעשות שינויים צריך גם אישור של ועדת הכספים, אי אפשר לעשות את זה לבד

משה גפני:  זה יבוא לכאן לדיון

משה גפני:      גבירותי ורבותי, אני מציע, היות ומדובר על משכורת של העובדים, והנהלת חברת הדואר העבירה את כל המסמכים שאנחנו ביקשנו, אני מבקש שאנחנו נאשר להם את ההעברות

ינון אזולאי: לפני כן אני רוצה לשאול שאלה: תגיד לי בבקשה, קודם כול לא קיבלנו פירוט איפה אמורים להיסגר סניפים – מבחינת פריפריה, מבחינת סניפים נוספים

ינון אזולאי:  נשמח לקבל את זה אפילו תוך כדי הדיון, שתעדכנו אותנו

מישאל וקנין: מה שנסגר קיבלתם

מישאל וקנין:  התוכנית העתידית עדיין לא הוגשה

טמיר כהן: כל מה שנסגר – קיבלנו

ינון אזולאי: מה שנסגר, כפי שהוא אומר, קיבלנו

ינון אזולאי:  לגבי התוכנית העתידית גם הוא אומר שלא קיבלנו

מישאל וקנין: בכל מקרה, אני רוצה להבהיר

מישאל וקנין:  ראשית, קיבלתם את כל המידע שהחברה התבקשה להעביר, ברמה של פירוט ודיוק מקסימליים

מישאל וקנין:  זה דבר אחד

מישאל וקנין:  שתיים, אני רוצה שכולנו נדע, אנחנו הולכים לתקופה לא פשוטה מבחינת חברת הדואר אבל היא הכרחית כדי להציל את החברה

מישאל וקנין:  גם בתקופה הזאת אנחנו מנסים למצוא פתרונות, אפרופו השאלות על פריפריה ואוכלוסיות מוחלשות

מישאל וקנין:  אנחנו בדיאלוג עם ראשי רשויות מקומיות

מישאל וקנין:  גם את זה קיבלתם

מישאל וקנין:  אנחנו מציעים כל מיני פתרונות נקודתיים לשכונות שבהן נסגרו סניפים, למשל שבימים של חלוקת קצבאות תגיע ניידת של דואר נע ותציע פתרונות כדי שאנשים לא יצטרכו להיות מטורטרים למקומות רחוקים מאוד

מישאל וקנין:  אנחנו מציעים לרשויות מקומיות לפתוח יחידות בתוך משרדי המועצה, ויש מועצות מקומיות ואזוריות שמרימות את הכפפה הזאת

מישאל וקנין:  אנחנו מנסים למצוא כל דרך כדי להקל על האוכלוסייה כי אנחנו מודעים לדבר הזה ומבינים את חשיבותו

אימאן ח'טיב יאסין: העובדים יהיו של הדואר?     

מישאל וקנין: לפעמים כן ולפעמים לא

ינון אזולאי: יש לי שאלה על זה

ינון אזולאי:  יש לכם עדיפות האם אתם סוגרים סניף או זכיין?     

מישאל וקנין: בגדול, סניף מופעל על ידי עובדים וסוכנות מופעלת על ידי זכיין, אבל מבחינת האזרח זה שקוף לו

מישאל וקנין:  ברור שלסניף יש מבחינת החברה עלויות גדולות יותר אבל יש מקומות שבהם אנחנו חושבים שצריך שיהיו סניפי עוגן

מישאל וקנין:  גם יש לנו התחייבות לתת שירות במקומות שהם סניפי עוגן

מישאל וקנין:  לכן אנחנו לא הולכים לסגור את כל הסניפים שלנו

ינון אזולאי: כלומר אתם מעדיפים כרגע מבחינה כלכלית להשאיר את הזכיינות באופן יותר רווחי מאשר סניף

ינון אזולאי:  אמשיך את כל השאלה

ינון אזולאי:  במשך 21 שנים לא העלו לזכיינים את הסכום בהשתתפות שלכם, שזה 3,000 שקל, תלוי באיזו זכיינות

ינון אזולאי:  על חבילות זה 70 אגורות

ינון אזולאי:  כל מה שעולה ועולה ועולה – בעצם הם נשארים כבר 21 שנים אותו דבר

ינון אזולאי:  יכול להיות שתגיד לי תשובה: מי שלא מתאים לו – שימכור

ינון אזולאי:  אם זה לא רווחי בשבילו – שימכור

ינון אזולאי:  השאלה שלי: בכל מה שאתם עושים, האם אתם מסתכלים על האפשרות כן לעודד זכיין? תאמר: כאשר אני סוגר סניף לפחות אפצה כאן זכיין באיזו דרך? או שאתה אומר: זה לא בצפי שלנו?     

מישאל וקנין: קודם כול, הצעת לי תשובה טובה ואני מאמץ אותה

ינון אזולאי: אני בדרך כלל משתדל לעזור לכם

מישאל וקנין: מעבר לזה, יש לא מעט סוכנויות שנסגרות בגלל חוסר כדאיות כלכלית

מישאל וקנין:  כפי שתיארנו לכם אתמול, יש ירידה מתמשכת של קרוב ל-10% בשנה בשירותי הדואר, בהיקף הפעילות של הדואר, וזה גם פוגע בזכיינים

מישאל וקנין:  לכן חלק מן הזכיינים מחליטים להרים ידיים ולהגיד: בעבר הרווחתי ובשנים האחרונות אני מפסיד ואני כבר לא רוצה להפסיד

מישאל וקנין:       המטרה שלנו בסופו של דבר, מטרת-העל שלנו היא להציל את החברה

מישאל וקנין:  כדי להציל את החברה אנחנו עושים הכול קודם כול כדי שהחברה תוכל לעבור לתזרים מזומנים חיובי

מישאל וקנין:  לוקחים את כל השיקולים האלה בחשבון

מישאל וקנין:  אלה השיקולים המרכזיים שמנחים אותנו

משה גפני: התשובה ברורה

משה גפני:  ינון, יש לך עוד משהו?     

ינון אזולאי: כן

ינון אזולאי:  חשוב מאוד, כי אני מסתכל כאן גם על המקומות שנסגרו, יש פה לא מעט שירותים במקומות חלשים, בפריפריה

ינון אזולאי:  אנחנו מבקשים מאוד – אני חושב שזו בקשה של כל הוועדה – שתשימו דגש על המקומות הללו

ינון אזולאי:  אלה מקומות של אותם אלה שאנחנו יודעים שבסופו של דבר הם חלשים

ינון אזולאי:  אני חושב שזו בקשה בשם הוועדה, לשים דגש על המקומות האלה בפריפריה

משה גפני: בפעם הבאה שתגיעו לכאן בעזרת השם הנושא הזה יהיה אחד הנושאים המרכזיים

משה גפני:  קחו את זה בחשבון גם כשאתם מקבלים החלטות עכשיו, גם כשאתם סוגרים, קחו את זה בחשבון

משה גפני:  זה יהיה אחד הדברים המרכזיים שיעלו כאן בדיון

מישאל וקנין: קודם כול, כבר לקחנו את זה בחשבון

מישאל וקנין:  אם אפשר להגיד משפט בעניין הזה

ינון אזולאי: אני יודע שנושא הפריפריה קרוב ללבך

ינון אזולאי:  אתה לא באת ממקום גבוה

ינון אזולאי:  הוא מאשדוד, בגלל זה אני יודע שאשדוד היא פריפריה, בפרט כאשר הוא גדל שם

ינון אזולאי:  מן המקום הזה תסתכלו על האנשים האלה

ולדימיר בליאק: ראשית, אני רוצה לציין לטובה את הנהלת החברה, שתוך מספר שעות העבירה את כל הנתונים

ולדימיר בליאק:  הלוואי וכל משרדי הממשלה וכל החברות הממשלתיות היו נוהגים כך

ולדימיר בליאק:  יישר כוח

ולדימיר בליאק:       יש לי שאלה: עם כל מה שמתרחש, עם כל התוצאות העגומות של השנים האחרונות, האם אתם רואים אפשרות או הזדמנות לשיפור התוצאות העסקיות כבר ב-2023? מבחינת תזרים המזומנים, מבחינת רווח או הפסד תפעולים

מישאל וקנין: בהחלט כן

מישאל וקנין:  גיבשנו תוכנית עבודה שמבוססת בחלקה על תוכנית ההבראה

מישאל וקנין:  אין יום שבו אנחנו לא הופכים אבן

ולדימיר בליאק: אנחנו מדברים באופן תיאורטי על הפרטה בתחילת שנת 2024

ולדימיר בליאק:  באיזה מצב אנחנו נגיע?     

מישאל וקנין: אני מאמין – אני רוצה כמובן להיות זהיר כי לא הכול בשליטה שלנו – שלחברת הדואר יש פוטנציאל להימכר למשקיע שייקח אותה הלאה וירים את החברה הזאת

מישאל וקנין:  ישקיע בה המון כסף בציוד, במערכות מידע ובדברים אחרים

מיכל שיר סגמן: אבל מה הוא הסכם ההפרטה? כדאי שנראה על מה מדובר

מישאל וקנין: באשר להפרטה נא לפנות לרשות החברות

מיכל שיר סגמן: האם מותר למכור את זה?     

מישאל וקנין: אנחנו רק עובדים בחברה

מישאל וקנין:  השאלה הזאת לא מופנית אלינו

משה גפני: מיכל, כאשר הם יחליטו על הפרטה זה יבוא לכאן

משה גפני:  זה לא מתחיל להתגלגל מבלי שאנחנו מאשרים את זה

משה גפני:  זה דיון משמעותי מאוד אבל הוא לא עכשיו

מישאל וקנין: רק להשלים את התשובה לחבר הכנסת בליאק: יש לנו תוכנית אגרסיבית מאוד ושאפתנית מאוד והיא צריכה לשנות במובנים מסוים את הדי-אן-אי של החברה כדי שהחברה תוכל לעמוד על הרגליים

משה גפני: שאל אתמול חבר הכנסת דלל מה עם קריית נורדאו בנתניה

מישאל וקנין: אני לא יודע, אני לא מכיר את הסניף הזה

משה גפני: אני מבקש שתבדקו את זה ותגידו לו

משה גפני:  אני גם קיבלתי מכתב והעברתי לך

משה גפני:  תבדקו את זה ותגידו לחבר הכנסת דלל

משה גפני:  זה 60,000 תושבים

מישאל וקנין: רק אתמול ראשת העיר דיברה איתי על זה

משה גפני: ראשת העיר דיברה איתו, אז בכלל

אימאן ח'טיב יאסין: יש לי שאלה לגבי השירות שאמרת שיכול להיות מתוך הרשויות

אימאן ח'טיב יאסין:  העובד הוא של הדואר?     

מישאל וקנין: לפעמים כן, ולפעמים אנחנו מכשירים עובדים ברשויות המקומיות

מישאל וקנין:  עכשיו אנחנו עובדים מול עיריית ירושלים כדי להדריך אנשים מקבלי קצבאות, במקום להגיע לסניף שנסגר לקבל את הקצבה באמצעות כרטיס אשראי בטעינה מרחוק

מישאל וקנין:  אנחנו עושים את זה עם עוד רשויות מקומיות

מישאל וקנין:  אנחנו מאוד מאוד קשובים

ינון אזולאי: רק במכירת הנכסים יש בקשה אחת: את הצבי שלא ימכרו, אני מבקש מאוד

משה גפני: תודה רבה

משה גפני:  מספר פנייה לוועדה 232–249, מי מסביר את הפנייה?     

נעם שרלו בריגה: אני רפרנט תקשורת באגף התקציבים

נעם שרלו בריגה:  הפנייה נועדה לתקצב סך של 1

נעם שרלו בריגה: 7 מיליארד ש"ח בהרשאה להתחייב וסך של 631,850 אלפי ש"ח בהוצאה, בנוסף לשינוי פנימי בסך 223,150 אלפי ש"ח בשביל לתקצב את הסכם ההבראה שנדון פה אתמול והיום במסגרת הוועדה

נעם שרלו בריגה:  יש פה תקצוב של 855 מיליון ש"ח מתוך מסגרת ההלוואה של תקציב שאמור לצאת בשנת 2022, כאשר תוכנית ההבראה כולה נפרסת על פני כשלוש שנות תקציב והיתרה תתוקצב בשנים הבאות

נעם שרלו בריגה:       אני מאיר את עיני הוועדה שיש כאן פנייה נוספת, פנייה מס' 273

משה גפני: אנחנו יודעים, בסדר

משה גפני:  יש שאלות? תודה רבה

משה גפני:       מי בעד אישור הפניות? ירים את ידו

משה גפני:  מי נגד? מי נמנע?     

משה גפני: בעד – רוב 

משה גפני: הפניות אושרו

משה גפני:       פנייה לוועדה מס' 273

נעם שרלו בריגה: הפנייה נועדה לתקצוב סך של 215,000 אלפי ש"ח בהוצאה עבור תקצוב הסכם ההבראה עם חברת הדואר

נעם שרלו בריגה:  כמו כן יש כאן תקצוב של הלוואות לעובדי מדינה

משה גפני: מה זה?     

יואב הכט: הלוואות לעובדי מדינה הן הלוואות שהמדינה נותנת לעובדים שלה

משה גפני: מה זה הלוואות לעובדי מדינה אני יודע

משה גפני:  מה זה קשור עכשיו לעניין?     

יואב הכט: זה נמצא בתוך אותו סעיף תקציבי

משה גפני: אז זה לא קשור אליהם

נעם שרלו בריגה: יש פה סכום של 195 מיליון ש"ח שקשור לדואר, ויש פה סכום נוסף של 20 מיליון ש"ח של הלוואות לעובדים

משה גפני: אתה יודע שאתם מעצבנים?     

נעם שרלו בריגה: אם צריך לפצל את הפניות אנחנו יכולים לטפל בזה

משה גפני: בשביל מה הוספתם את זה עכשיו בתוך זה? אנחנו שוברים את הראש עם הנושא של הדואר, אנחנו עושים דברים שהם לא בדיוק על פי המצפון שלנו

משה גפני:  אכפת לנו מהחברה ואכפת לנו מהעובדים

משה גפני:  אז פתאום אתם מכניסים פה עוד משהו?     

יואב הכט: אשמח להסביר את נושא התקצוב

משה גפני: אל תסביר, אני אסביר טוב יותר

ינון אזולאי: אולי הם רוצים להכניס את עובדי הדואר להיות עובדי מדינה

משה גפני: הכול בסדר

משה גפני:       יש לכם עוד משהו להגיד על הדואר? אין

משה גפני:  ועל עובדי מדינה – למה לא הבאתם את זה ביחד עם הפנייה הרגילה של האוצר? למה בתוך זה?     

יואב הכט: מדובר בפנייה שהיה צורך להשלים את התקציב וזו הפנייה הראשונה שעלתה

משה גפני: אבל יש פנייה של האוצר שמונחת פה על השולחן

יואב הכט: לפי דעתי זו פנייה שהוגשה אולי מוקדם יותר

משה גפני: פנייה מס' 273 – אני לא מרוצה מן העניין הזה שהכניסו לפה דבר, שאני חושב שהוא נכון, הלוואות לעובדי מדינה

משה גפני:  היה צריך להכניס את זה בפנייה של מטה משרד האוצר, שנמצאת כאן על השולחן, ולא להכניס את זה בנושא של הדואר, שהוא נושא אחר לחלוטין, שונה לגמרי

משה גפני:  אנחנו התלבטנו בזה אתמול מאוד מאוד

משה גפני:  החלטנו את מה שהחלטנו

משה גפני:  לא צריך להכניס את זה ביחד

משה גפני:  אבל בסדר

ינון אזולאי: הצופים שואלים אם אתה מקבל את התשובה של משרד האוצר

משה גפני: לא

משה גפני:       פנייה מס' 273, מי בעד אישור הפנייה? ירים את ידו

משה גפני:  מי נגד? מי נמנע?     

משה גפני: בעד – רוב 

משה גפני: הפנייה אושרה

משה גפני:       יואב, עשינו את זה באמת בהתלבטות, אתה יודע

משה גפני:  אני מבקש מכם, תקפידו יותר

משה גפני:  מדובר בסך הכול בחברי כנסת, לא מעבר לזה, אבל תתייחסו אליהם בנימוס

יואב הכט: אנחנו מתנצלים על עירוב הדברים

יואב הכט:  הכוונה שלנו בוודאי לא הייתה לערב דברים לא שייכים ולהטעות את חברי הוועדה

יואב הכט:  נשמח להסביר כל דבר שקשור להלוואות לעובדי מדינה

משה גפני: אני לא מדבר על ההסבר

משה גפני:  גם המקום והמיקום – יש מי שלא רוצים להצביע בעד זה אבל רוצים להצביע בעד הדואר, או רוצים להצביע נגד הדואר אבל רוצים להצביע בעד הלוואות לעובדי מדינה

משה גפני:  למה אתם מחברים את זה?     

אימאן ח'טיב יאסין: זה נכון גם לכל דבר אחר בוועדה

אימאן ח'טיב יאסין:  זה הזמן באמת לבקש בקשה, שכל פנייה תהיה נפרדת

אימאן ח'טיב יאסין:  למה צריך לערבב?     

משה גפני: ביקשתי

משה גפני:  הם לא שמעו לך ולא שמעו לי

אימאן ח'טיב יאסין: אז עכשיו נבקש ונבקש

אימאן ח'טיב יאסין:  או שנצביע נגד על הכול

ראוי לציין שאני נמנעתי, לא הצבעתי בעד בגלל הסיבה הזאת

 עדיף להביא בנפרד כי זה נראה לא הגיוני ולא רציני

משה גפני: הבעיה שלי היא שאני כבר שנים רבות פה

אנחנו חדשים ואנחנו שמים לב לדברים האלה

 אנחנו בשר טרי

משה גפני: הם אנשים נחמדים מאוד, הם מחייכים והם מביאים את הפנייה עוד פעם באותו אופן

משה גפני:      משרד התחבורה, מספר פנייה לוועדה 210–213

דנה דובר: הפנייה נועדה להעביר סכום של 34,259 אלפי ש"ח בהוצאה, בחלוקה לתוכניות

דנה דובר:       בתוכנית 40-50-01, המשרד הראשי – העברה של 24,759 אלפי ש"ח

דנה דובר:  בתוכנית 40-50-02, השירות המטאורולוגי – העברה של 3,500 אלפי ש"ח

דנה דובר:  בתוכנית 40-51-01, רשות הספנות והנמלים – העברה של 2,500 אלפי ש"ח

דנה דובר:  בתוכנית רשות התעופה האזרחית, 40-52-01 – העברה של 1,000 אלפי ש"ח

דנה דובר:  בתוכנית של הרשות לבטיחות בדרכים, 40-53-01 – תקצוב של 11,000 אלפי ש"ח

דנה דובר:  תוכנית הרשות לתחבורה ציבורית ---     

משה גפני: זה בסדר

משה גפני:  אני למדתי בחינוך העצמאי ולמדנו את כל מקצועות החול ולימדו אותי לקרוא בלי נקודות

משה גפני:  אם את יכולה להסביר מעבר לזה

משה גפני:  ואחרים בוודאי יודעים לקרוא

משה גפני:  אני כבר מתחיל לחשוב שאולי אני לא יודע לקרוא בגלל מה שעושים לי בתקשורת על כך שאנחנו לא לומדים את זה ולא לומדים את זה

משה גפני:  הכול אנחנו לומדים

משה גפני:  תסבירי איך נולדה הפנייה הזאת

דנה דובר: התקציבן יסביר מה המטרה של ההעברה של כל אחת מן התוכניות

גלעד ונגרובר: אני מנהל אגף תקציבים במשרד התחבורה

גלעד ונגרובר:  בעצם זה הכסף שהיינו אמורים לקבל בעקבות דיוני התקציב בינואר 2022 ואנחנו מחכים לו כל השנה

גלעד ונגרובר:  בפעילות של המשרד, עם כל הפרויקטים של המשרד

משה גפני: אמרת משפט משמעותי מאוד

משה גפני:  מה זה "אתם מחכים לו כל השנה"? למה אתם מחכים לו כל השנה? למה לא הבאתם את זה?     

גלעד ונגרובר: ניסינו להביא את זה

משה גפני: ומה קרה?     

גלעד ונגרובר: בגלל האילוצים שהיו פה לפני כן, גם בוועדת הכספים, הדברים התגלגלו

משה גפני: אבל היו כאן העברות במשך כל השנה

משה גפני:  לא היו בחודשים האחרונים

גלעד ונגרובר: אנחנו לא הצלחנו להעביר את הפנייה הזאת במשך כל השנה

משה גפני: מה אמרו לכם?     

גלעד ונגרובר: בכל פעם היו דברים אחרים

ולדימיר בליאק: אבל לא התנגדנו

גלעד ונגרובר: אני לא רוצה להיכנס לזה

גלעד ונגרובר:  היה דין ודברים מול ועדת הכספים

ינון אזולאי: יושבים פה שליש לפחות מחברי הוועדה שהיו בעת הדיונים על פניות האלה

ינון אזולאי:  אנחנו לא זוכרים – יכול להיות שהיו פניות שלא עלו אבל זה היה בוועדת הסכמות, אבל אם הן עלו בדרך כלל הן עברו

ינון אזולאי:  אדוני היושב-ראש, אני זוכר את המקרה ואסביר אותו

ינון אזולאי:  הייתה פנייה של משרד התחבורה אצל היושב-ראש אלכס קושניר

ינון אזולאי:  גם אלכס קושניר וגם אחרים מן הוועדה פנו לשרה, וגם הוא חיפש אותה לא פעם

ינון אזולאי:  סליחה על הביטוי: היא לא ספרה אותו ולא חזרה אליו, וגם לאחרים פה, ולכן זה היה תקוע

ינון אזולאי:  זה הסיפור

ינון אזולאי:  קודם כול, אני חייב להגיד שאתה דובר אמת

ינון אזולאי:  זה היה כשל עם שרת התחבורה

ינון אזולאי:  אני זוכר את זה במאה אחוזים

ינון אזולאי:  אלכס שמע גם את חברי הוועדה ואמר: אני עובד בשיתוף פעולה עם חברי הוועדה וכאשר יש בעיה צריך לפנות

ינון אזולאי:  לא היו חוזרים אליו אפילו, שרת התחבורה

משה גפני: מתי זה היה?     

ינון אזולאי: זה היה כששרת התחבורה טיפלה במיזוגית

ינון אזולאי:  אני לא יודע, באמת אני לא יודע

ינון אזולאי:  זה היה לפני כחצי שנה

ינון אזולאי:  היא פשוט לא ספרה את הוועדה ולא חזרה

ינון אזולאי:  זה הסיפור

משה גפני: בבקשה תסביר למה ביקשתם את הכסף

משה גפני:  אל תקריא מן הדפים אלא תגיד מה המטרה של התקציב הזה

גלעד ונגרובר: המטרה של התקציב הזה היא עבור פעילויות של משרד התחבורה

גלעד ונגרובר:  בלשכה הראשית זה פעילויות בתחום הרישוי והרכב, בתחום הפרויקט של מעבר יחידות לירושלים על פי החלטות הממשלה

גלעד ונגרובר:  בנוסף הקמה של חדר סייבר שמשרד התחבורה הקים השנה

גלעד ונגרובר:  בנוסף מדובר על תוכניות נוספות במשרד התחבורה, תוכניות של השמ"ט (שירות מטאורולוגי) שזה חלקי חילוף למכ"מ; ברספ"ן (רשות הספנות והנמלים) זה הקמה ושדרוג של כל חדר ה-RCC

גלעד ונגרובר:  פחות או יותר אלה הדברים

משה גפני: יש פה תוכניות חינוך, הסברה והקמה

גלעד ונגרובר: זה של הרלב"ד

גלעד ונגרובר:  יש פה גם תקציבן של הרלב"ד, הוא יוכל להסביר

ולדימיר בליאק: אתה יכול להתעכב על זה, על תוכנית 40-53-01?     

דניאל פרידמן: מדובר ב-11 מיליון שקל, שהם חלק מהחלטת ממשלה 550 לחברה הערבית, בעיקר בתוכניות חינוך והסברה לרשויות ערביות

משה גפני: יש בפנייה הזאת הדרכה בבתי הספר

משה גפני:  אני יודע שהיה תקציב של תוכנית זה"ב, של בטיחות בדרכים בבתי הספר של החינוך העצמאי והשנה הפסיק התקציב הזה

משה גפני:  יכול להיות שהשנה הציבור החרדי בכלל נעלם

משה גפני:  אני רוצה לדעת

ינון אזולאי: הרב גפני, לקחו אותו במועצות, הוא לא היה צריך להגיע לכביש

משה גפני: הכול בסדר, אתם צודקים שאתם לא סופרים את הציבור החרדי

דניאל פרידמן: הרשות הלאומית לבטיחות בדרכים לא נגעה בתקציב שהיא מעבירה למשרד החינוך

משה גפני: הייתה תוכנית בבתי הספר של החינוך העצמאי, שעל פי החוק צריך לתקצב אותם באופן שווה

משה גפני:  אני מבין שהשנה הייתה שנה קשה מבחינת הילד החרדי, לא ספרו אותו

משה גפני:  למשל שרת החינוך, כשהיא עשתה את ועד החינוך הדתי, היו שם 17 חברים אך לא היה אף נציג חרדי אחד

משה גפני:  היו שלושה ערבים, שאני מברך על כך, אבל חרדי אחד השרה שאשא-ביטון לא שמה

משה גפני:  אני מבין, זה בסדר, הייתה שנה שבה מדירים את הציבור החרדי

אימאן ח'טיב יאסין: במחצית השנה

אימאן ח'טיב יאסין:  הוא אומר שלא נגעו בתקציב של משרד החינוך

משה גפני: הכול בסדר

משה גפני:  מותר לי לדעת, אם אפשר לברר ולהגיד לי למה זה לא נעשה, מה קרה השנה

דניאל פרידמן: אני אבדוק, ברשותך

חיים ביטון: סליחה שאני עוצר אותו

חיים ביטון:  התקציב שלו לא בא מן הרלב"ד

חיים ביטון:  הוא בא ישירות ממשרד החינוך

חיים ביטון:  עכשיו שאלה טובה אחרת היא למה עשו את זה

משה גפני: אתה יודע שאני יודע

משה גפני:  אני מבקש שתבדוק

משה גפני:  אנחנו מדברים פה על בטיחות בדרכים, שזה אחת המטרות של הפנייה הזאת

משה גפני:  אני רוצה שתבדוק את העניין הזה, למה בבתי הספר של החינוך העצמאי הפסיקו את התוכנית

משה גפני:  נדמה לי שגם במעיין החינוך התורני

ניסים ואטורי: אתם מדברים על ערבים, הכול בסדר

ניסים ואטורי:  צריך חינוך לכולם

משה גפני: בטח, אני בעד

ניסים ואטורי: וחרדים

ניסים ואטורי:  ומה עם הרגילים? אנחנו הנורמליים הפשוטים

אימאן ח'טיב יאסין: מה, אנחנו לא נורמליים?     

חיים ביטון: אתה לא מעודכן

חיים ביטון:  אצלכם יש הכול, תהיה רגוע

ניסים ואטורי: מה זה אצלכם? אני חרדי

ניסים ואטורי:  אני אמרתי לא נורמליים?     

אימאן ח'טיב יאסין: אמרת

ניסים ואטורי: על כל מה שאני אגיד, אגיד שעכשיו בוקר ואת תצעקי? מה את רוצה? תגידי לי

ניסים ואטורי:  באת לריב?     

משה גפני: אני מסכים אתך שלתלמידים רגילים צריך לתת ולא להפלות אותם

ניסים ואטורי: הפשוטים

משה גפני: אני רק מבקש שלילדים החרדים יתנו חצי ממה שנותנים לילדים הרגילים

ניסים ואטורי: כשנגיע לתקציב החינוך

משה גפני: חבל על הזמן מה שיהיה פה בתקציב

משה גפני:  לא תהיה יותר אפליה כזאת

ניסים ואטורי: לגמרי

ניסים ואטורי:  אני בעד

אימאן ח'טיב יאסין: כבודו, ברשותך, אני רוצה לתקן

אימאן ח'טיב יאסין:  אין פה רגילים ולא רגילים, נורמליים ולא נורמליים

משה גפני: מסכים

ניסים ואטורי: דיברתי על מסורתיים

אימאן ח'טיב יאסין: יש פה בני אדם, יש פה תלמידים שמגיע להם הכול, לא משנה לאיזה מגזר הם שייכים

ניסים ואטורי: די, את כבר יותר פופוליסטית ממני

ניסים ואטורי:  אני רוצה לדייק

ניסים ואטורי:  הבנת מה זה רגילים? רגילים כמוני, לא חרדים ולא ערבים

משה גפני: למה? חרדים הם גם רגילים

חיים ביטון: הרב גפני, אולי הוא התכוון לחמ"ד, ששם מקבלים יותר מהכול

ינון אזולאי: זה רק על התחבורה, על הרלב"ד

ינון אזולאי:  תתארו לכם מה יהיה פה כשנגיע לפנייה של החינוך

קריאה: אנחנו הכי גדולים במדינה אבל הציבור שלנו לא מקבל בכלל

ינון אזולאי: אני רוצה לשאול: יש פה תקני כוח אדם חדשים

ינון אזולאי:  מאיפה הם מגיעים?     

דנה דובר: תקני כוח האדם הם הסטה מתוכניות אחרות במשרד בהתאם לביצוע ולגיוס של משרד התחבורה

דנה דובר:  יש פה תקצוב של עוד שלושה תקנים למשרד הראשי ועוד תקנים לרשות לתחבורה ציבורית מתוך סך התקנים של המשרד, בהסטה לפי הצרכים שהמשרד חושב שהוא צריך לנהל כרגע

ניסים ואטורי: למה צריך את המשרות הנוספות האלה?     

דנה דובר: הן לא משרות נוספות

דנה דובר:  יש למשרד את מכסת התקנים שלו וכרגע, בהתאם לאופן שהמשרד רוצה לנהל את כוח האדם שלו, הוא מסיט כוח אדם ממקומות מסוימים למקומות אחרים

דנה דובר:  לדוגמה, הוא רצה לחזק את הרשות לתחבורה ציבורית

ינון אזולאי: למה אתם לא כותבים את זה בראש הפנייה, שזה תקני כוח אדם בתוך המשרד? אתם כותבים שהשר מעביר את זה מתוך הרזרבה הכללית

ינון אזולאי:  כאשר יש תקני כוח אדם – תראי בפניות אחרות – כתוב שהשר מבקש לעשות שינוי בתוך משרדו

ינון אזולאי:  פה את מביאה את זה מן הרזרבה הכללית

ינון אזולאי:  אם את מביאה את זה מן הרזרבה הכללית אז זה לא תקני כוח אדם שנמצאים ואת מעבירה אותם מאגף אחד לאגף אחר אלא את מעבירה אותם ממשרד האוצר למשרד התחבורה

דנה דובר: הרזרבה הכללית היא הכסף שעליו אנחנו מדברים פה, על הסכומים שהותנו בהוצאה

דנה דובר:  אבל אין שום בעיה, נחדד להבא שההעברה שנעשתה פה היא הסטה של תקני כוח אדם מתוכנית אחת לתוכנית שנייה בתוך משרד התחבורה

דנה דובר:  אבהיר את זה להבא

דנה דובר:  אתה צודק

משה גפני: אני רוצה להצביע

משה גפני:  אני מבקש שתבדוק ותגיד לי

משה גפני:  בסדר? תודה רבה

משה גפני:      מי בעד אישור פניות 210–213? ירים את ידו

משה גפני:  מי נגד? מי נמנע?     

משה גפני: בעד – רוב 

משה גפני: הפניות אושרו

משה גפני:      יש עוד פנייה, מס' 269: כבישים עירוניים ביישובי החברה הדרוזית והערבית, השלמה לכביש 16 בירושלים, מטרו ונתיבי תחבורה ציבורית במרכז הארץ

משה גפני:  מי מסביר?     

דניאל שוורץ: אני מאגף התקציבים במשרד האוצר

משה גפני: מה זה השלמה לכביש 16?     

דניאל שוורץ: מחלף בייט, זה החיבור של כביש 16

ינון אזולאי: חשבתי שזה בגלל שיש שם בעיה עם אנטנות סלולריות

ינון אזולאי:  שכחתם להתקין שם

משה גפני: לא הבנתי מה זה ההשלמה

דניאל שוורץ: זה חיבור של כביש 16 לכביש בגין במחלף בייט

משה גפני: מה זה כבישים עירוניים ביישובי החברה הדרוזית והערבית?     

אושרית קלפוס: אני מנהלת תחום תקציבי פיתוח במשרד התחבורה

אושרית קלפוס:  מדובר כאן במספר כבישים בחברה הערבית והדרוזית בהתאם להחלטת הממשלה האחרונה

משה גפני: אמרתי כבר: הממשלה לא מעניינת אותי

משה גפני:  מעניינת אותי רק הפעילות הזאת

משה גפני:  איפה? באילו ישובים?     

אושרית קלפוס: מדובר בחמישה כבישים, בבוסתאן אל מרג', מזרעה, עראבה, חג'אג'רה – כביש 3, שגב שלום – כביש 4, כיכרות ותיקון גשר

משה גפני: מה עושים שם?     

אושרית קלפוס: זה הסדרה וסלילת כבישים חדשים, שיאפשרו גם מעבר של תחבורה ציבורית, וגם גישה של הציבור למוסדות חינוך

משה גפני: כמה כסף?     

אושרית קלפוס: 109 מלש"ח בסך הכול

משה גפני: מתי הייתה ההחלטה הזאת?     

אושרית קלפוס: החלטת הממשלה הייתה בסוף השנה שעברה, באוקטובר 2021

אליהו דלל: אפשר לדעת כמה קילומטרים של כבישים ייסללו בכל ה-110 מיליון שקל?     

אושרית קלפוס: אני יכולה לברר

אליהו דלל: שנית, האם יש שבילי אופניים בכבישים האלה?     

אושרית קלפוס: במקום שאנחנו יכולים אנחנו עושים

אליהו דלל: אין מקום לשביל אופניים?      

אושרית קלפוס: היכן שאפשר אנחנו עושים, הכול בהתאם לתוכנית המאושרת

אליהו דלל: אני לא חושב שיש מקום שאי אפשר

אליהו דלל:  כפי שעושים את הכביש, אפשר לעשות גם מדרכה ושביל אופניים

אליהו דלל:  אחת הבעיות והצרות היא, לצערי, שעושים כביש ללא מדרכה וללא שביל אופניים

אליהו דלל:  אין דבר כזה שאי אפשר

אליהו דלל:  לשמחתי אני גם מהנדס

אליהו דלל:  אין דבר כזה שאי אפשר

אליהו דלל:  מקסימום תגידו: יש איזו עלייה בזווית של 40 מעלות אז אי אפשר

אליהו דלל:  התכנון מראש צריך להיות עם שבילי אופניים ומדרכות כי זו גם תחבורה ציבורית, כי מי שהולך ברגל זה תחבורה ציבורית, אופניים זה תחבורה ציבורית

אליהו דלל:  לזה צריך לשים לב

אליהו דלל:  לצערי בחלק גדול מן התכנון לא לוקחים את זה בחשבון

אליהו דלל:  אני לא רוצה להצביע כרגע בעד הפנייה הזאת עד שאקבל תשובה האם יש שבילי אופניים

אליהו דלל:  זה לטובת החברה

אימאן ח'טיב יאסין: חבר הכנסת דלל, ברשותך, אנחנו כאן עומדים מול משוואה, או כלום או מה שיש

אימאן ח'טיב יאסין:  קודם כול שיהיה כביש כדי להגיע לבית הספר, לשכונה, למקום ציבורי

אימאן ח'טיב יאסין:  אי אפשר להשאיר את האנשים בלי כלום

אליהו דלל: אני לא רוצה להשאיר אותם בלי כלום

אליהו דלל:  זה עניין של מספר ימים

אליהו דלל:  ילד יכול להגיע לבית הספר בלי רכב טוב יותר, בלי אוטובוסים, עם אופניים

אליהו דלל:  מה יותר טוב? זו בדיוק הנקודה

אליהו דלל:  פחות תאונות דרכים

אימאן ח'טיב יאסין: אני איתך

אליהו דלל: אני בעד

אליהו דלל:  אז בואו תבקשו את זה

אליהו דלל:  אגיד לך עוד דבר אחד: צריך להיות גם עיצוב נופי בשבילים שם ולא להשאיר את זה זנוח

אימאן ח'טיב יאסין: זה מזכיר את הרעב ללחם שאומרים לו לאכול עוגות

אליהו דלל: אבל כך צריך להתחיל את התכנון

משה גפני: תודה רבה

משה גפני:  הממשלה קיבלה החלטה על הכבישים הללו

משה גפני:  הייתה איזו עבודת מטה לפני כן למה דווקא הכבישים האלה ולא כבישים אחרים? יש עוד ישובים ערביים ודרוזיים שזקוקים לטיפול בכבישים שלהם

משה גפני:  לפי מה החליטו על כך?     

אושרית קלפוס: בנינו מודל שלוקח בחשבון מספר קריטריונים, מאפייני דרך

אושרית קלפוס:  הייתה עבודת מטה

משה גפני: מתי היא התחילה?     

אושרית קלפוס: היא החלה בתחילת תוכנית החומש הקודמת

אושרית קלפוס:  עכשיו התחלנו תוכנית חומש חדשה

אושרית קלפוס:  רציתי לחדד שהחלו את הכנתם של כל הכבישים האלה כבר לפני מספר שנים

אושרית קלפוס:  היום המדיניות של המשרד היא שבכל פרויקט חדש אנחנו תמיד בודקים איפה אפשר

אושרית קלפוס:  גם אז בדקו אבל היום יש יותר חידוד על הנושא הזה של שבילי אופניים, כולל הצללות, על מנת שיהיה נעים יותר למשתמש

ינון אזולאי: שאלה לגבי התוכנית של המטרו, 250 מיליון ש"ח – זה רק עבור התכנון שלו? זה לא עבר עד עכשיו?     

דנה דובר: יש כבר כסף שהוקצה לתכנון של המטרו

דנה דובר:  ספציפית 250 מיליון השקלים הם לטובת קידומי זמינות, איפה שכבר אפשר, פעולות של התחלה של העתקת תשתיות ובדיקות של קידוחים וגישושים

ינון אזולאי: עד עכשיו לא ידעתם שאתם צריכים את כל הכסף הזה? הרי זו פנייה

ינון אזולאי:  מתחילת השנה לא ידעתם שאתם אמורים לקבל את זה?     

דנה דובר: בהתאם לקצב התקדמות הפרויקט והיכולת לבצע - - -     

משה גפני: קואליציה

ינון אזולאי: זה לא של הקואליציה

ינון אזולאי:  תדע שבממשלה הבאה הפניות לא יעברו דרך פה אלא דרך ועדת הרפורמות

קריאה: הוא מנסה להתגרות

משה גפני: הוא לא מנסה להתגרות

משה גפני:  אתה טעית, זה דרך התשתיות הלאומיות

ולדימיר בליאק: המשימות הלאומיות

ינון אזולאי: אבל הרב גפני הפנים שיש ממשלה חדשה

ינון אזולאי:  כתוב פה בפנייה "כבישים בין-עירוניים" ולא כתוב "כבישים/כבישות בין-עירוניים/בין-עירוניות"

ינון אזולאי:  יש הפנמה

אוהד טל: אדוני היושב-ראש, אם אפשר שתי שאלות

אוהד טל:  דבר ראשון, בכביש 16, רציתי לשאול לגבי הנושא של קליטה סלולרית בכביש

אוהד טל:  מה מתכננים לעשות עם הסיפור הזה? כרגע אין שם קליטה וזה בעיה בטיחותית קשה מאוד

אוהד טל:  זאת שאלה ראשונה

אוהד טל:       שאלה שנייה: כביש 60, היציאה הדרומית מירושלים לכיוון גילה, כביש המנהרות, התחילו שם כבר עבודות פיתוח ומרגע שנכנסה השרה החדשה-ישנה למשרד העסק נתקע ונעצר ויש פקקי ענק, שכל מי שמגיע מגוש עציון עומד בהם שעות

אוהד טל:  מה קורה שם?     

אושרית קלפוס: אתייחס לשאלה הראשונה בעניין הקליטה הסלולרית

אושרית קלפוס:  יש עבודה מול משרדי הממשלה

אושרית קלפוס:  הנושא עדיין בטיפול

אוהד טל: מה הצפי? מה התוכנית? מה לוחות הזמנים?     

משה גפני: שואל חבר הכנסת טל שאלה

משה גפני:  הוא לא עושה מסיבת עיתונים

משה גפני:  הוא שואל שאלה מקצועית: מתי ייגמר הטיפול של משרדי הממשלה בנושא הקליטה הסלולרית בכביש 16? מתי זה יסתיים?     

אושרית קלפוס: אני אבדוק

ינון אזולאי: איך זה קרה בכלל? בונים כביש ושוכחים לשים שם אנטנות סלולריות

אוהד טל: אני מניח שחשבו

אוהד טל:  השאלה מה לוחות הזמנים

ינון אזולאי: אמרו ששכחו לשים

ינון אזולאי:  דיברו על זה בתקשורת

משה גפני: השאלה ששאל חבר הכנסת טל מעניין את כולנו

משה גפני:  זה כביש טוב, זה מקום שנוסעים בו

משה גפני:  מתי תיגמר העבודה? אני לא מקבל את התשובה של הגברת הנכבדה שמשרדי הממשלה מטפלים

משה גפני:  "משרדי הממשלה מטפלים" – כאן בוועדת הכספים זה לא עושה רושם

משה גפני:  בסדר, מטפלים

משה גפני:  בסוף אנחנו מוצאים שהם הכניסו כמה פוליטרוקים לא משנה לאן, לא ניכנס לזה

משה גפני:  אנחנו רוצים לדעת מתי זה יסודר

משה גפני:  זה מחדל של הממשלה

משה גפני:  זה בעיה של משרד התחבורה ושל משרד האוצר שמביא את ההעברות

משה גפני:  מתי זה יסתיים? בפסח? בל"ג בעומר?     

אליהו דלל: אפשר לקבל תשובה מיידית

אליהו דלל:  צריך להתקשר בטלפון למנהל אגף התשתיות במשרד התחבורה שייתן תשובה

אליהו דלל:  מה הבעיה?     

אושרית קלפוס: אני אבדוק

משה גפני: בסדר, תבדקי

משה גפני:  זה לא חייב להיות הרגע

משה גפני:  תשתדלי כמה שיותר מהר

משה גפני:  כולנו רוצים תשובה: מתי יסתיים הטיפול בעניין הזה?     

קריאה: אחרי האסון הבא

אוהד טל: וגם לגבי כביש 60 אשמח לקבל תשובה

משה גפני: תעני לו תשובה בבקשה

אליהו דלל: וגם לגבי שבילי אופניים, כי אני לא רוצה להצביע נגד

ניסים ואטורי: הרב גפני, יש לי שאלה נוספת

ניסים ואטורי:  יש ישובים בגולן שמגיעים אליהם בנתיב אחד לשני הכיוונים, שהם צרים מאוד

ניסים ואטורי:  רכב וחצי עובר שם

ניסים ואטורי:  מה קורה עם זה? שכחו את רמת הגולן או שמישהו התכוון להחזיר אותה בממשלה הקודמת?     

משה גפני: אתה כבר חדשני

משה גפני:  אפילו בוועדת הכספים לא הגיעו לשם

ניסים ואטורי: לציר המזרחי ברמת הגולן אף אחד לא הגיע

ניסים ואטורי:  זה מסוכן מאוד

ניסים ואטורי:  גם שם יש דרוזים, דרך אגב

משה גפני: אמרת את הדברים הללו

משה גפני:  אנחנו עכשיו לא יכולים להיכנס לעניין הזה

משה גפני:  אבקש מאנשי משרד התחבורה, קחו לתשומת לבכם את ההערה הזאת לגבי כבישים ברמת הגולן שיש בהם מסלול אחד

משה גפני:  תודה רבה

דניאל שוורץ: בעקבות השאלה של חבר הכנסת טל, כביש 60 תוקצב בפנייה פנימית

דניאל שוורץ:  זה יצא לדרך

אוהד טל: איזה מקטע?     

אושרית קלפוס: נראה לי שאני יודעת למה אתה מכוון

אוהד טל: התחילו שם הרחבה של הכביש

אושרית קלפוס: אתה מדבר מחוסאן ועד אלעזר

משה גפני: איך ידעת?     

אוהד טל: כי זה הקטע שנתקע

אוהד טל:  השרה הפסיקה שם את העבודות

אוהד טל:  השרה אמרה גם בתקשורת שזה לא שטחים שיהיו במדינת ישראל

חיים ביטון: כל מה שמאחורי הקו הירוק נתקע

אושרית קלפוס: מחוסאן ועד אלעזר מעולם לא היה תקציב ביצוע

אושרית קלפוס:  תמיד היה רק תקציב לקידום זמינות

אושרית קלפוס:  זה תוקצב ב-72 מלש"ח לתכנון וקידומי זמינות

אושרית קלפוס:  כפי שציין דניאל שוורץ מאגף התקציבים, בפנייה האחרונה הוספנו עוד 80 מלש"ח לקידומי זמינות נוספים

אושרית קלפוס:  הפרויקט הועדף גבוה בתוכנית האסטרטגית

אושרית קלפוס:  בדיוני התקציב הקרובים - - -      

אליהו דלל: הוא נמצא בתוכנית החומש של נתיבי ישראל?      

אושרית קלפוס: עדיין לא נסגרה תוכנית החומש

אושרית קלפוס:  תוכנית החומש תיסגר בדיוני התקציב הקרובים

אליהו דלל: כלומר לא בחמש השנים הקרובות

אליהו דלל:  זה מה שאומרים לך

אושרית קלפוס: לא, ממש לא

אושרית קלפוס:  תוכנית החומש תיסגר בסיכום התקציבי הקרוב

אושרית קלפוס:  אני מתארת לעצמי שיתחילו לעבוד עליו בחודשים הקרובים

אושרית קלפוס:  הפרויקט כבר בקידומי זמינות מתקדמים מאוד

אושרית קלפוס:  מן הסתם, אני לא יכולה להבטיח את זה, אבל אני יודעת שהוא עלה גבוה בתוכנית האסטרטגית, אז הכול בכפוף לתקציב, ייקבעו הכבישים וככל שהוא יתוקצב לביצוע הוא גם יבוצע

אליהו דלל: אפשר לתקן את הכניסה לירושלים, שתיים פלוס ולא שלוש פלוס? זה יקל על חברי הכנסת

משה גפני: רבותי, פנייה מס' 269, מי בעד אישור הפנייה? ירים את ידו

משה גפני:  מי נגד? מי נמנע?     

משה גפני: בעד – רוב 

משה גפני: הפנייה אושרה

משה גפני:       פנייה מס' 256: גמלאות ופיצויים

משה גפני:  דרך אגב, את ההלוואות לעובדי מדינה אפשר היה להביא פה, אבל לא רק

משה גפני:  בבקשה

עפר שלח: תודה רבה

עפר שלח:  עניינה של פנייה מס' 256 הוא תקצוב של 447,159 אלפי ש"ח על מנת לעמוד בסיוע המשולם לקרנות הפנסיה הוותיקות, הן הגירעוניות והן המאוזנות, לפי הפירוט הבא:     לגבי תוכנית 12-11-02, שבה משולם הסיוע לקרנות הוותיקות המאוזנות, תקצוב של 25,632 אלפי ש"ח בהוצאה

עפר שלח:  מדובר בהתאמה לבקשת הסיוע של הקרנות הוותיקות המאוזנות לאחר פרסום הדוחות הכספיים של שנת 2021

עפר שלח:  לגבי תוכנית 12-12-01, של הסדר קרנות הפנסיה, תקצוב של 346,992 אלפי ש"ח בהוצאה על מנת להתאים את הסיוע הנדרש לקרנות הוותיקות הגירעוניות

עפר שלח:  הסיוע שלהם מוצמד למדד – בשל עליית המדד השנה היה צורך להתאים את הסיוע – וכן תקצוב נוסף של 74,535 אלפי ש"ח בהוצאה על מנת להתאים את התשלום לסיוע לקרנות הוותיקות הגירעוניות עבור אי-העלאת גיל הפרישה לנשים

עפר שלח:  מדובר בסיוע עבור הפער שבין גיל 64 לגיל 67 עבור עמיתות בקרנות הוותיקות הגירעוניות בהתאם לעדכון בפועל של פרישת העמיתות

משה גפני: תודה רבה

משה גפני:  יש שאלות?     

אוהד טל: הרב גפני, אני מתנצל, אני חדש פה

אוהד טל:  מדינת ישראל צריכה לממן את הגירעונות של קרנות הפנסיה? איך עובד הסיפור הזה?     

משה גפני: הו, חכה, זה לא לעכשיו

משה גפני:  זה סיפור שלם

משה גפני:  אנחנו היינו מעורבים בזה

משה גפני:  חבר הכנסת טל, התפקיד שלנו, אנחנו נמצאים פה בין היתר כדי לדאוג לאנשים האלה, שבסופו של דבר לא ייקחו את כספם

משה גפני:  יהיו על זה הרבה דיונים

משה גפני:  אם תהיה שר או סגן שר אז תסתכל מן ההיבט הממשלתי, אבל אם תהיה חבר בוועדת הכספים, ואני אשמח, אז זה יהיה מעניין מאוד

ינון אזולאי: אם תהיה שר אל תשכח שפעם היית חדש פה וקיבלת הסבר

משה גפני: תודה רבה

משה גפני:  מי בעד אישור הפנייה? ירים את ידו

משה גפני:  מי נגד? מי נמנע?     

משה גפני: בעד – רוב 

משה גפני: הפנייה אושרה

משה גפני:       אנחנו עוברים למשרד המשפטים, פנייה מס' 08-004

משה גפני:  מי מסביר?     

עידו חי: הפנייה התקציבית נועדה להעברת עודפים משנת 2021 לשנת 2022 בסעיף 08, שכולל את משרד המשפטים, הנהלת בתי המשפט ורשות האכיפה והגבייה, בסך של 91,814,000 ש"ח

עידו חי:  אציין שמדובר בגופי מטה עם התקשרויות רבות חוצות גופים, חוצות שנים, מכרזי רכש ואבטחה

משה גפני: למה זה לא הגיע עד היום?     

קריאה: כפי שאמרנו גם בשבוע שעבר, שלחנו את הפניות שקשורות בעודפים כבר ביוני או יולי

קריאה:  זה הפעימה האחרונה של העודפים שנשלחה

משה גפני: טוב שנהייתי יושב-ראש ועדת הכספים כדי לאשר את הפניות של משרד המשפטים

משה גפני:  לא חשוב

משה גפני:  חודשים ארוכים לא נערכו דיונים? אלה דברים שגרתיים: סנגוריה ציבורית

קריאה: לצערנו רבות מפניות העודפים לא הגיעו לדיון בוועדה במהלך תקופה ארוכה מאוד

משה גפני: יש שאלות?      

ינון אזולאי: יש שאלות

ינון אזולאי:  אדבר איתם אחרי כן, לכן אגיש על זה רביזיה

ינון אזולאי:  אני לא רוצה לגזול זמן

משה גפני: מי בעד אישור הפנייה? ירים את ידו

משה גפני:  מי נגד? מי נמנע?     

משה גפני: בעד – רוב 

משה גפני: הפנייה אושרה

ינון אזולאי: רביזיה

משה גפני: אתה רוצה שנצביע בעוד חצי שעה או שאין צורך?     

ינון אזולאי: נראה לי שזה ייקח קצת יותר זמן

משה גפני: אתה צריך יום?     

ינון אזולאי: כן

משה גפני: בסדר, אבל תגיד לי בעוד יום אם אתה מבטל את הרביזיה או אתה רוצה שנערוך הצבעה

ינון אזולאי: אם זה יהיה ביום חמישי זה גם טוב?     

משה גפני: זה גם טוב

משה גפני:  מעניין אותי מה אתה הולך לעשות במשרד המשפטים עכשיו

משה גפני:       פניות מס' 264–268: משרד החינוך

משה גפני:  משה שגיא, אני לא הולך לקיים דיון על העניין הזה

משה גפני:  זאת פנייה גדולה, גם לא נספיק עכשיו, אבל אם אתה יכול לישיבה הבאה להביא כמה תשובות

משה גפני:  אציג רק שתי שאלות

משה גפני:       אני רוצה לדעת, דיברתי עם מנסור עבאס למה אין במשרד החינוך תמרוץ לטיפוח למוכר שאינו רשמי, כל אלה שנמצאים בעניין הזה

משה גפני:  אז הוא פנה למשרד האוצר, הוא אמר לי אל מי הוא פנה, ואמרו לו שישימו את הכסף של תמרוץ וטיפוח

משה גפני:  אמרתי לו: יש לך הסכם קואליציוני

משה גפני:  איך אתה מזניח את העניין הזה? הם אמרו לו: כן, אבל רק לערבים

משה גפני:  החרדים לא יקבלו תמרוץ וטיפוח

משה גפני:  זאת הייתה המציאות ואז פניתי למשרד החינוך

משה גפני:  לא משנה שגם לא הייתה לי שם כתובת יותר מדי

משה גפני:  פעם הייתי יכול לפנות לשר או למנכ"ל

משה גפני:  פה לא יכולתי לפנות לאף אחד, אז ניסיתי לברר

משה גפני:  התברר שהייתה הנחיה לא לתת תמרוץ וטיפוח לחרדים

משה גפני:  אתה מכיר את זה, ינון? דיברתי עם מנסור עבאס

משה גפני:  אמרתי לו: למה ויתרת על תמרוץ וטיפוח? בכל שנה, משה שגיא, היית מביא את זה

משה גפני:  התקציב היה 84 מיליון שקל

משה גפני:  הילדים האלה סובלים ולא מקבלים

משה גפני:  אז הוא הלך לאן שהוא הלך, הוא ביקש את מה שהוא ביקש ואמרו לו: בסדר, ניתן העברה לתקציב של הערבים, לא ניתן לחרדים

משה גפני:  כך אמרו למנסור עבאס

משה גפני:  אני רוצה לדעת האם אתם מתכוונים להביא באחת הפניות עכשיו, לפני שמסתיימת השנה, תקציב לתמרוץ וטיפוח

משה גפני:       יש סעיף שמדבר על התרבות, על שיעורי התורה, שזה תרבות בציבור החרדי

משה גפני:  נמחק הסעיף ומפטרים את כולם

משה גפני:  אתם מכירים את זה? דיברו איתי גם מן הציונות הדתית

משה גפני:  אתם מתכוונים להביא כסף לעניין הזה או שאתם רוצים שכל מי שהוא חרדי יהיה אבק פורח? מה אתם מתכוונים לעשות עם זה?      אתם מבקשים ממני, ואין לי טענות אליך, אתה הכתובת היחידה הנורמלית שאני יכול לדבר איתו

משה גפני:  האם אתם מתכוונים להביא את שני הסעיפים האלה? כן או לא? תגיד לי בשבוע הבא

משה שמיר: מאחר ומדובר בהסכמים קואליציוניים בשני הסעיפים שציינת אז הכתובת היא לא משרד החינוך

חיים ביטון: למה תמרוץ וטיפוח זה קואליציוני?     

אימאן ח'טיב יאסין: הכסף הזה באופן ספציפי כי לא קיבלו אף פעם

משה גפני: את לא צריכה לענות

משה גפני:  אני אענה את מה שאת הולכת להגיד

משה גפני:  התשובה היא שבמשך כל השנים בעיקר משרד האוצר, אבל גם משרד החינוך שיתף פעולה עם העניין הזה, קבע שהסעיף הזה של תמרוץ וטיפוח לא יהיה בבסיס התקציב, אף על פי שברור שהילדים צריכים את זה, אלא הוא יהיה בהסכם קואליציוני, כפי שקוראים לזה המשפטנים

משה גפני:  זה לא יהיה יותר

משה גפני:  אבל עכשיו אתם נותנים לחלק כן ולחלק לא? לילדים הערבים כן ולילדים החרדים לא?      

משה שמיר: זה לא עובד לפי ערבים וחרדים

אימאן ח'טיב יאסין: אולי הגיע הזמן שזה יהיה בבסיס התקציב

משה גפני: אני איתך

חיים ביטון: נכון, בשביל זה יש ממשלה חדשה

משה שמיר: כל המוכש"ר קיבל: יהודים, ערבים, חרדים, כולם קיבלו

משה שמיר:  הפטור לא קיבל

משה שמיר:  זו הטענה שלך לגבי החרדים

משה שמיר:  אבל במוכש"ר כולם קיבלו

משה גפני: הילדים במוסדות הפטור לא צריכים לקבל?      

משה שמיר: זה הסכם קואליציוני

משה גפני: אני מבקש תשובה על זה

משה גפני:  מה זה משנה? זה רק הילדים החרדים

משה גפני:  כאשר היה סעיף, וזה סעיף שנוגע רק לחרדים, הייתה הוראה לא לתת להם

ינון אזולאי: גם תרבות חרדית – זה רק לחרדים והייתה הוראה להוריד את זה לאפס מתוך 4 מיליון שקל שיש שם היום

משה גפני: אני רוצה תשובה

משה גפני:  יכול להיות שאביא את הפנייה הזאת לאישור גם אם לא תיתנו, יכול להיות

ינון אזולאי: יכול להיות שהם יחליטו עכשיו לתת

משה גפני: אני מין יושב-ראש ועדה שבסוף מאשר את הכול

ינון אזולאי: מה זה "מאשר"? ואם אנחנו לא נאשר?     

משה גפני: אז לא מאשרים

משה שמיר: הפנייה שלכם היא לא למשרד החינוך

משה גפני: אז אני פונה גם למשרד האוצר

משה גפני:  אני רוצה תשובה על שני הסעיפים האלה

משה גפני:  תגידו מה אתם מתכוונים לעשות

משה גפני:  שלא לדבר על זה ששיניתם קריטריון על בתי ספר תיכוניים כדי שלא יהיו שלושה בתי ספר של "שובו", מכיוון שהם מלמדים שם את כל הבגרות, את הכול

משה גפני:  לא צריך לעזור להם כי הם בלאו הכי לומדים הכול

משה גפני:  רק בגלל שהם חרדים

חיים ביטון: יש לי עוד שאלה למשה שגיא: האם יש עוד פנייה תקציבית שאמורה להיות עד סוף השנה? אני יודע על הרבה חוסרים

משה שמיר: כן

חיים ביטון: דבר שני, נושא חשוב מאוד, בגנים יש בעיה קשה מאוד, שמופיעה גם בכספים שמבקשים להעביר כאן

חיים ביטון:  יש נושא אחד של גפ"ן, ונושא אחד של הגנים של החינוך המיוחד, שבית המשפט פסק שהם צריכים לקבל את "אופק חדש"

משה שמיר: הוא לא פסק שהם צריכים לקבל את "אופק חדש"

משה שמיר:  אני פסקתי שיקבלו את "אופק חדש"

חיים ביטון: נכון

חיים ביטון:  יישר כוח לך, משה

חיים ביטון:  הרב גפני כבר אמר שאתה היחיד שאפשר לדבר איתו שם

שלמה קרעי: אנחנו דנים על זה כאן כבר שלוש שנים וחצי וזה עוד לא מומש

חיים ביטון: זה מומש אבל יש עם זה בעיה קשה

שלמה קרעי: עוד לא מומש

שלמה קרעי:  מומש באופן חלקי מאוד

משה גפני: נמצאת כאן הרפרנטית של החינוך באגף התקציבים

משה גפני:  אני מבקש תשובה גם על הסעיפים האלה

חיים ביטון: הנושא הזה בעייתי מאוד בגלל שהעבירו לפני שנתיים את הגנים של החינוך המיוחד לרפורמת "אופק חדש", שזה ברכה בפני עצמה, בעזרת השם נקווה שעכשיו יהיה לכל התלמידים, אבל בינתיים זה החלק שנעשה

חיים ביטון:  אבל הייתה שם בעיה קשה: היות וברפורמה יש צורך בנתונים שכל מורה ומורה צריך להעביר וביקשו מן הגננות להעביר את הנתונים שלהן, וכל אחד היה צריך לאסוף את הנתונים שלו ולא הספיקו להעביר את זה, משום מה החליטו לסגור את האפשרות להעביר את הנתונים

משה שמיר: לא סגרו

משה שמיר:  הנתון הזה מתעדכן כל הזמן, הפרופיל מתעדכן כל הזמן, כולל רטרואקטיבית

משה שמיר:  זה קורה

חיים ביטון: מצוין, הלוואי

חיים ביטון:  אני יודע שהדברים לא קרו

חיים ביטון:  אשמח לדעת שזה נכון

משה שמיר: אני אומר לך שזה קורה היום

ינון אזולאי: הדבר הזה לא קורה

ינון אזולאי:  אתן לך גם שמות

ינון אזולאי:  אני יודע בוודאות שזה לא קורה

משה גפני: חבר הכנסת ביטון, אני מציע שתדבר איתו אחרי הישיבה

חיים ביטון: אדבר על זה עם משה שגיא אחרי הישיבה, בסדר

ניסים ואטורי: קודם כול, ילדי גנים בחינוך המיוחד – אנחנו יודעים שמתוך 90 מיליון שקל שתוכננו כדי שיהיה שוויון הם מקבלים רק 29 מיליון שקל

ניסים ואטורי:  זה דבר אחד

ניסים ואטורי:  יש פה אפליה

ניסים ואטורי:  הרב גפני, אני מוחה על כך שבכל דבר שמגיע לוועדה אנחנו מעלים טענות ואנחנו מאשרים

ניסים ואטורי:  מה, אנחנו חותמת גומי? בואו נעצור פה משהו אחד ונבחן אותו לעומק

ניסים ואטורי:  לא ייתכן שיעשו מחטף, שיעבירו דברים בלי שנדון עליהם כפי שצריך

משה גפני: קיבלתי את טענתך

משה גפני:  לא נצביע על הפנייה של משרד החינוך

ניסים ואטורי: אנחנו רוצים נתונים יותר לעומק, לראות מה התוכניות

ניסים ואטורי:  לא ייתכן שילדי המוכש"ר יקבלו 30% מכל אחד אחר

ניסים ואטורי:  בואו נעצור את הדבר הזה

שלמה קרעי: אתה רואה, אתה שבועיים בוועדה וכבר היושב-ראש כך מושפע ממך

ינון אזולאי: אני מקווה שזה לא נובע מפחד ממנו

משה גפני: רק פחד 

משה גפני:  מה יש כאן פרט לפחד? 

ניסים ואטורי: קודם כול, יש מכללה חדשה

ניסים ואטורי:  גם בהוצאות יש הבדל בין אלה לאלה

ניסים ואטורי:  בואו נעצור את הדברים האלה

ניסים ואטורי:       זו ממשלה חדשה והעברנו מיליארד שקל לערבים

ניסים ואטורי:  אני לא הצבעתי בעד

ניסים ואטורי:       דבר שני, באשר למוכש"ר, לא יכול להיות שהם יקבלו 30% מכל ילד אחר במדינת ישראל

ניסים ואטורי:  למה יש אפליה כזאת? צריכים לשבת ביחד ולהחליט מה עושים עם זה

ניסים ואטורי:  תודה רבה

אימאן ח'טיב יאסין: מה זה קשור למיליארד שקל לערבים?     

ניסים ואטורי: אני לא אמרתי את זה

שלמה קרעי: אדוני יושב-הראש, אני רוצה להעלות כמה נקודות קצרות

שלמה קרעי:  קודם כול, כל עניין מערכת גפ"ן (גמישות פדגוגית וניהולית) שעליה מדובר, זה חוצפה

שלמה קרעי:  בזמנו שאלתי את השרה שאשא-ביטון: למה את לא נותנת למנהלים במוכש"ר גם כן להטמיע את המערכת? הם רוצים

משה גפני: החרדים מחוקים בגפ"ן

שלמה קרעי: היא אמרה: לא, רוצים שהם יעברו לממלכתי

שלמה קרעי:  ההתנשאות הזאת שלהם היא שערורייה, היא דבר בלתי נתפס

שלמה קרעי:  לכן אני לא מתרגש

שלמה קרעי:  זה שיש כאן העברה לגפ"ן – שייתקע גפ"ן, שלא יקבל אף אחד

שלמה קרעי:  אם יש סוג א' וסוג ב', שכולם יהיו סוג ב'

שלמה קרעי:  זה דבר אחד

משה גפני: אל תדאג, אתה מכיר אותם, הם הכניסו בהעברה הזאת גם דברים שאתה כן רוצה

שלמה קרעי: בסדר

שלמה קרעי:  או-טו-טו יהיה שר אוצר חדש ויהיה שר חינוך חדש והכול יהיה בסדר

קריאה: אנחנו מחכים לשר הכלכלה

משה גפני: אני מקבל הרבה טלפונים

שלמה קרעי: אני סומך עליך שיש לך עמוד שדרה

שלמה קרעי:  לא סתם שמו אותך כאן בראשות הוועדה

שלמה קרעי:  יש לך עמוד שדרה יציב מאוד ואתה יכול לעמוד בלחצים

משה גפני: תודה רבה

שלמה קרעי: לגבי מוסדות המוכש"ר הכללי – דיברו כאן

שלמה קרעי:  צריך להשוות תנאים, צריך לסייע להם

שלמה קרעי:  קיצצו כאן בשעות תמרוץ וטיפוח, שזה לימודי ליבה

שלמה קרעי:  מה זה תמרוץ וטיפוח? מצד אחד מדברים על לימודי ליבה, מצד שני לא נותנים תמרוץ וטיפוח, לא נותנים מערכת גפ"ן ולא מאפשרים למנהלים לעשות את זה

שלמה קרעי:       לגבי גני הילדים של החינוך המיוחד – דיברנו ודיברנו, מהיום הראשון שלי כאן בוועדה במאי 2019 אנחנו דנים על הנושא הזה ועדיין בשנת תשפ"א, כפי שציין חבר הכנסת ואטורי, קיבלו 29 מיליון מתוך ה-90 שתוקצבו

שלמה קרעי:  מודל התקצוב שעליו מדבר משה שגיא – כל הכבוד שהתקדמו דברים, אבל עדיין יש שם הרבה עיוותים ועדיין לא נותנים

שלמה קרעי:  אני מציע, מכיוון שגם תשפ"א וגם תשפ"ב כבר נגמרו, ושנת תשפ"ג התחילה ועדיין אנחנו מתעסקים עם שנתיים אחורה – צריך לתת בהערכה מסוימת, לפי מה שנמצא במחקר של הממ"מ, את התוספת האחוזית לכולם, ומכאן ולהבא חושבנא טבא

משה גפני: אני משבח אותך על מה שעשית בעניין הזה

משה גפני:  אני מבקש שתבדוק את הדברים

משה גפני:  מה שעדיין ניתן לתיקון נתקן

משה שמיר: הנושא הזה עולה בכל פעם

משה שמיר:  אני רוצה להתייחס אל מה שנאמר, הרב גפני

ינון אזולאי: רק אגיד בשורה אחת, בינתיים עד שתמצא את הפנייה הבאה

משה גפני: הפנייה היא של משרד ראש הממשלה, פניות מס' 258–261

משה גפני:  מי מסביר את זה?     

ידידיה גרינוולד: הפנייה נועדה לתקצב 50 מיליון שקל עבור פיתוח מזרח ירושלים, במשרד ירושלים ומורשת, שזה נועד לפיתוח מבני ציבור

ידידיה גרינוולד:  זה בהתאם להחלטת ממשלה משנת 2018

ידידיה גרינוולד:  החלטת הממשלה הזאת מסתיימת השנה

ידידיה גרינוולד:  יש פה עוד 12

ידידיה גרינוולד: 25 מיליון שקל עבור פרויקטי - - -     

משה גפני: רק רגע, הרפרנט של החינוך, אתה יכול לענות על זה? פשוט שכחתי

משה גפני:  למה אין את הכסף הזה?     

חמד חלאילה: אני רפרנט חינוך באגף התקציבים במשרד האוצר

חמד חלאילה:  מדובר בהסכמים קואליציוניים שהיו בעבר

משה גפני: למה לערבים נתנו ואילו לחרדים לא נתנו?     

חמד חלאילה: הסכם קואליציוני במהותו הוא תקציב חד-פעמי

חמד חלאילה:  מאחר והתקציב הקואליציוני הקודם נגמר- - -     

משה גפני: ולמה תקציב התרבות החרדית נמחק? זה לא קואליציוני

חמד חלאילה: כפי שהסביר משה שגיא, ההסכם החדש כלל את כל בתי הספר של המוכר שאינו רשמי

חמד חלאילה:  הוא לא כלל את מוסדות הפטור

חמד חלאילה:  במוכר שאינו רשמי יש גם מוסדות במגזר החרדי

משה גפני: הבנתי

משה גפני:  את התשובה הזאת כבר שמעתי, כבר התעצבנתי, אני לא צריך עוד פעם

משה גפני:  למה תקציב התרבות החרדית נמחק? שיעורי תורה וכל הדברים האלה

משה גפני:  זה לא הסכם קואליציוני

חמד חלאילה: כמובן שזה הסכם קואליציוני

משה גפני: במשרד האוצר מה שהיה השנה, כל מה שמוזכרים בו חרדים נמחק

ינון אזולאי: יש עוד דבר אחד: יש את מפעל ההזנה

ינון אזולאי:  עד כיתה ז' כולם מקבלים

ינון אזולאי:  מכיתה ז' רק המגזר הערבי מקבל ואף אחד אחר לא מקבל

ינון אזולאי:  בואו ניקח את זה לנוער בסיכון וניתן להם את זה, ויש כסף לזה

ינון אזולאי:  אני רוצה שימשיכו לקבל ואני רוצה שכולם יקבלו

משה גפני: ינון, אנחנו בעד הערבים

משה גפני:  הם צריכים לקבל

ינון אזולאי: כך אמרתי, שדווקא זה יחייב את כולם להוסיף

ינון אזולאי:  למה לא מוסיפים על זה? מכיתה ז' זה רק מגזר אחד

משה גפני: למה נמחק בקול קורא תיכון חרדי עיוני שלומדים שם הכול? למה זה נמחק? למה הרפרנט שלכם, הסגן שלכם באגף התקציבים מחק את זה?     

ניסים ואטורי: הם כנראה נגד ליבה, הם לא רוצים שיהיה ליבה

משה גפני: שם לומדים הכול

משה גפני:  זה "שובו"

משה גפני:  הכול בסדר, אני מבין את המגמה הזאת

ינון אזולאי: שתהיה תשובה גם לגבי מפעל ההזנה

משה גפני: אם זה היה באיזו מדינה בעולם היו אומרים "אנטישמיות", אבל זה כאן בישראל, אנחנו לא אומרים כלום

משה גפני:  לוקחים קבוצה באוכלוסייה ומוחקים אותה

אימאן ח'טיב יאסין: זה קורה הרבה פעמים

משה גפני: תודה רבה

משה גפני:  אני מבקש שכאשר הפנייה של משרד החינוך תבוא בשבוע הבא יהיו תשובות

משה גפני:  אל תיתנו לי תשובות פורמליות

משה גפני:  כאשר אני יושב פה על הכיסא אני מייצג ציבור

משה גפני:  אני רוצה לחזור הביתה ולהגיד לאנשים למה הילדים שלהם בחוץ

משה גפני:       משרד ראש הממשלה, בבקשה

ידידיה גרינוולד: בפניות מס' 258–261 יש תקצוב של 50 מיליון שקל עבור פרויקטים במזרח ירושלים

ידידיה גרינוולד:  זה החלטת ממשלה מ-2018 שמסתיימת השנה

ידידיה גרינוולד:  זה עבור פרויקטים למבני ציבור

ידידיה גרינוולד:  בנוסף בהחלטה יש 12 מיליון שקל עבור פרויקטי אנרגיה בירושלים בהתאם להחלטת ממשלה שהתקבלה במאי האחרון

ידידיה גרינוולד:  תקצוב של 1

ידידיה גרינוולד: 5 מיליון שקל, שזה כספים קואליציוניים של חבר הכנסת ניר אורבך, עבור פרויקטים לסיורים לסטודנטים בירושלים

משה גפני: יש על זה שאלות?     

ינון אזולאי: אין שאלות

ינון אזולאי:  יש, אבל אין

משה גפני: מי בעד אישור פניות 258–261? ירים את ידו

משה גפני:  מי נגד? מי נמנע?     

משה גפני: בעד – רוב 

משה גפני: הפניות אושרו

משה גפני:      בשבוע הבא נקיים דיון על טכנולוגיית להבים, נקיים דיון על סגירת המחלבה

משה גפני:  אבקש מעודד פורר, אני רוצה לדעת לגבי תנובה

משה גפני:  אלי דלל, האם אתה עומד על זה? היה היום סיכום ששופרסל כן מביאה את המוצרים של תנובה

משה גפני:  תבדוק את זה ותגיד לי עד מחר

משה גפני:       תודה רבה

משה גפני:  הישיבה נעולה